பாலிவுட் நடிகர் அமிதாப் பச்சன் போன்று ரஜினிகாந்த் மண்டையிலும் ஒன்றுமில்லை . மக்களின் பிரச்சனைகளுக்கு இவர் தீர்வு வைத்து இருக்கிறாரா ? என்று உச்ச நீதிமன்றத்தின் முன்னாள் நீதிபதி மார்கண்டேய கட்ஜூ கடுமையாக விமர்சனம் செய்துள்ளார் . ரசிகர்களுடன் சந்திப்பு நடிகர் ரஜினிகாந்த் தனது ரசிகர்களைச் கடந்த 3 நாட்களா கோடம்பாக்கத்தில் உள்ளராகவேந்திரா திருமண மண்டபத்தில் சந்தித்து வருகிறார் . அவர்களுடன் புகைப்படமும் எடுத்து வருகிறார் . குழப்பமான அறிவிப்பு அரசியலுக்கு வருவது குறித்து தௌிவான அறிவிப்பை நடிகர் ரஜினிகாந்த் இன்னும்வௌியிடவில்லை என்றபோதிலும் , ஆண்டவன் நினைத்தால் , அரசியலுக்கு வரத்தயார் என்று புதிர் போட்டு வருகிறார் . அதேசமயம் , ரசிகர்களையும் ஏமாற்றமாட்டேன் , அரசியலுக்கு நான் வந்தால் , என்னிடம் சேர்பவர்கள் பணம் சேர்க்கும் நோக்கில் இருந்தால் அவர்களை சேர்க்கமாட்டேன் என்று தெரிவித்துள்ளார் . டுவிட்டர் ரஜினிகாந்தின் அரசியல் பிரவேசம் குறித்து பல்வேறு அரசியல் கட்சிகளும் வரவேற்பும் , எதிர்ப்பும் தெரிவித்து வருகிறார்கள் . இந்நிலையில் , உச்ச நீதிமன்ற முன்னாள் நீதிபதி மார்க்கண்டேய கட்ஜூ ரஜினிகாந்தின் அரசியல் பிரவேசம் குறித்து கடுமையாக விமர்சனம் செய்துள்ளார் . அவர் டுவிட்டரில் வெளியிட்ட அறிவிப்பில் கூறியிருப்பதாவது - முட்டாள்தனம் நான் தென் இந்தியர்கள் மீது மிகவும் அதிகமான மதிப்பு , மரியாதையை வைத்து இருக்கிறேன் . ஆனால் , சினிமா நடிகர்களை புனிதர்களாகக் கொண்டாடுவதும் , கடவுளுக்கு இணையாக வைத்து வழிபடும் முட்டாள்தனமான முறையைத்தான் என்னால் புரிந்து கொள்ள முடியவில்லை . வெறிபிடித்தது கடந்த 1967 - 68ல் நான் அண்ணாமலை பல்கலையில் படித்துக்கொண்டு இருந்தேன் . எனக்கு நன்றாக நினைவு இருக்கிறது . என்னுடன் படித்த தமிழ்நாட்டு நண்பர்களுடன் சேர்ந்து நடிகர் சிவாஜி கணேசன் நடித்த படத்தை பார்க்கச் சென்று இருந்தேன் . அந்த படத்தின் தொடக்கத்தில் சிவாஜி கணேசனைக் காட்டும்போது , அவரின் கால்கள்தான் முதலில் காட்டினார்கள் . இதைப் பார்த்த ரசிகர்கள் வெறிபடித்தது போல் நடந்துகொண்டார்கள் . கோஷம் அதேபோல , இப்போது தமிழக ரசிகர்கள் நடிகர் ரஜினிகாந்த் மீது அவ்வாறு வெறிபிடித்தார்போல் நடந்து கொள்கிறார்கள் . அதிலும் சில ரசிகர்கள் நடிகர்ரஜினிகாந்த் அரசியலுக்குள் வர வேண்டும் , தமிழகத்தின் முதல்வராக வேண்டும் என்று கோரிக்கை விடுத்து கோஷம் போடுகிறார்கள் . தீர்வு இருக்கா ? நான் கேட்கிறேன் ? நடிகர் ரஜினிகாந்துக்கு இதெல்லாம் சரியா வருமா ? . மாநிலத்தில் நிலவும் வறுமை , வேலையின்மை , குழந்தைகளின் ஊட்ட சத்துக் குறைபாடு , பசி , விவசாயிகள் பிரச்சினை , மக்களின் சுகாதார பிரச்சினைகள் இவற்றை தீர்க்க ரஜினிகாந்த் ஏதேனும் வழி வைத்து இருக்கிறாரா ? , ஏதாவது சிந்தித்து இருக்கிறாரா ? . நான் நினைக்கிறேன் அவ்வாறு எதையும் அவர் சிந்தித்து இருக்கமாட்டார் . பின் எதற்கு ரஜினிகாந்த் அரசியலுக்குள் வர வேண்டும் என மக்கள் கேட்கிறார்கள் . பாலிவுட் நடிகர் அமிதாப் பச்சனைப் போல் , நடிகர் ரஜினிகாந்துக்கும் மண்டையில் ஒன்றுமில்லை இவ்வாறு அவர் குறிப்பிட்டுள்ளார் .


அதிமுகவின் இரு அணிகளும் ஒன்றிணைய வேண்டும் என்பது தொண்டர்களின் விருப்பம் என்று அமைச்சர் செல்லூர் ராஜு தெரிவித்துள்ளார் . இரு துருவங்களாக இருந்த அதிமுக அணிகள் தற்போது ஒன்று சேருவதற்காக பேச்சு வார்த்தை நடந்து வருகிறது . சென்னை துறைமுகத்தில் இருந்து புறப்பட்டுள்ள ஐஎன்எஸ் போர்க்கப்பலில் அனைத்து அமைச்சர்களும் , எம்எல்ஏக்களும் பயணம் செய்கின்றனர் . அதே வேளையில் இரு அணிகள் இணைவது குறித்த பேச்சு வார்த்தையும் அங்கு நடந்து வருகிறது . சென்னை ஐ . என் . எஸ் கப்பலில் சசிகலா அணியினர் நடத்தி வரும் ஆலோசனையில் பங்கேற்ற அமைச்சர் செல்லூர் ராஜு , செய்தியாளர்களிடம் கூறியதாவது . கட்சி ஒன்றுபட இரு அணிகளும் ஒன்றிணைய வேண்டும் . அதிமுகவின் இரு அணிகளும் ஒன்றிணைந்தால் இரட்டை இலை சின்னம் மீட்டெடுக்கப்படும் . மீண்டும் எங்களுடன் இணைவதில் ஓ . பன்னீர்செல்வம் எந்த நிபந்தனையும் விதிக்கவில்லை என்றார்


100 கோடி தருவதாக ஆசை . . . ! மயக்கத்தில் எம்எல்ஏ . . . கலக்கத்தில் குமாரசாமி . . ! காங்கிரஸூடன் மட்டும் தான் கூட்டணி என மதசார்பற்ற ஜனதா தள தலைவர் குமாரசாமி அறிவித்து உள்ளார் பெங்களூரில் இன்று செய்தியாளர்கள் சந்திப்பின் போது , காங்கிரஸூடன் மட்டும் தான் கூட்டணி என்று எம்எல்ஏக்கள் கூட்டத்திற்கு பிறகு மதசார்பற்ற ஜனதா தள தலைவர் குமாரசாமி அறிவித்துள்ளார் . கர்நாடகாவில் பாஜகவுடன் கூட்டணி என்ற பேச்சுக்கே இடமில்லை என்று அவர் தெரிவித்துள்ளார் . ஆனாலும் மஜத எம்எல்ஏ கூட்டத்தில் 2 எம்எல்ஏக்கள் கலந்துக்கொள்ள வில்லை என தெரிகிறது . இந்நிலையில் பாஜக பற்றி பேசிய குமாரசாமி , 100 கோடி தருவதாக எங்கள் எம்எல் ஏக்களுக்கு ஆசை காட்டுகிறது பாஜக என்றும் , பேரம் பேசி வருகிறது பாஜக . எனவே எங்கள் எம்எல்ஏக்கள் பாதுகாப்பான இடத்தில் இருக்க வேண்டிய நிலையில் உள்ளோம் என தெரிவித்து உள்ளது மேலும் ஏற்கனவே பல எம்எல்ஏக்கள் பாஜகவுடன் பேச்சுவார்த்தையில் ஈடுபட்டு வருவதாக தகவல்கள் வெளியாகி உள்ளதால் , குமாரசாமி கலக்கத்தில் உள்ளார் . மேலும் மஜத காங்கிரசுடன் தான் கூட்டணி என அறிவித்த பின்பு எம்எல்ஏக்களை தக்க வைத்துக்கொள்ள பெரும்பாடு பட்டு வருகிறது . மேலும் பாஜக பெரும்பான்மையான இடத்தை பிடித்து உள்ளதால் , தனி பெரும்பான்மை பெற்று விளங்குகிறது . 104 இடங்களை பெற்று உள்ள நிலையில் ஆட்சி அமைக்க , 13 எம்எல் ஏக்கள் மட்டுமே தேவைப்படுகிறது . இந்நிலையில் சுயேட்சையாக வெற்றி பெற்ற 2 எம்எல்ஏக்களில் ஒரு எம்எல்ஏ பாஜக விற்கு ஆதரவு தெரிவிதுள்ளதாக தகவல் வெளியாகி உள்ளது . மேலும் சில எம்எல்ஏக்கள் காணவில்லை என்பதால் , ஆட்சி அமைக்க போவது யார் என்ற சிக்கலான , அதே சமயத்தில் திரில்லிங்கான அரசியல் காலமாக மாறி உள்ளது கர்நாடகா .


கவிப்பேரரசு மன்னிப்பு கேட்பதும் , பெருங்கவியை மன்னித்தலும் பண்பாடு என்று ஆண்டாள் குறித்த சர்ச்சை குறித்து நடிகர் விவேக் தனது டுவிட்டர் பக்கத்தில் பதிவிட்டுள்ளார் . கவிஞர் வைரமுத்து , ஸ்ரீவில்லிபுத்தூரில் ஆண்டாள் குறித்து கருத்தரங்கம் ஒன்றில் கலந்து கொண்டு பேசினார் . அப்போது , ஆண்டாள் வாழ்ந்த காலம் , தெய்வம் , கடவுள்களுக்கிடையே உள்ள வேறுபாடு பற்றி அவர் கருத்து தெரிவித்திருந்தார் . அவரின் இந்த கருத்து பெரும் சர்ச்சையை ஏற்படுத்தியது . இந்த சர்ச்சையைத் தொடர்ந்து , கவிஞர் வைரமுத்து , தனது டுவிட்டர் பக்கத்தில் எவரையும் புண்படுத்துவது என் நோக்கமல்ல என்றும் , புண்பட்டிருந்தால் வருந்துகிறேன் என்றும் பதிவிட்டிருந்தார் . ஆனாலும் , கவிஞர் வைரமுத்துவுக்கு எதிராக கருத்துக்கள் கூறப்பட்டு வருகின்றன . பாஜகவைச் சேர்ந்தவர்கள் பலர் கடும் கண்டனம் தெரிவித்துள்ளனர் . பாஜகவினர் , கவிஞர் வைரமுத்து குறித்த பேச்சுக்கு பல்வேறு தரப்பினர் ஆதரவாகவும் கருத்துக்கள் கூறி வருகின்றனர் . அந்த வகையில் தமிழக காங்கிரஸ் கமிட்டி தலைவர் திருநாவுக்கரசர் , நாம் தமிழர் கட்சியின் ஒருங்கிணைப்பாளர் சீமான் உள்ளிட்டோர் வைரமுத்துவுக்கு ஆதரவாக கருத்துக்களை கூறி வருகின்றனர் . இந்த நிலையில் , நடிகர் விவேக் தனது டுவிட்டர் பக்கத்தில் , அனைவரும் கண்ணியம் காக்க வேண்டும் என்று பதிவிட்டுள்ளார் . தமிழுக்கும் இலக்கியத்துக்கும் திரைப்படப்பாடலுக்கும் பெரும் பங்களிப்பு செய்தவர் கவிப்பேரரசு . அவர் படைத்த மரங்கள் கவிதை வனங்களின் தேசிய கீதம் என்று குறிப்பிட்டுள்ளார் மற்றொரு டுவிட்டர் பதிவில் , அனைத்து மத ஆன்மீக உணர்வுகளையும் நாம் மதிக்க வேண்டும் . தாயார் ஆண்டாள் இறையருள் பெற்ற கவி . ஆழ்வார்களில் ஒருவராக போற்றப்படுகிறார் . யாரோ வெளி நாட்டில் எழுதிய கட்டுரை தேவையற்றது . கவிப்பேரரசு மன்னிப்பு கேட்பதும் , அந்த பெருங்கவியை மன்னித்தலும் பண்பாடு என்று டுவிட்டரில் விவேக் பதிவிட்டுள்ளார் . விவேக்கின் இந்த பதிவால் . பலர் அவருக்கு எதிர்ப்பு தெரிவித்து வருகின்றனர் .


ஐபிஎல் தொடரின் 26வது போட்டி டெல்லியில் நடைபெற்றது . டெல்லி மற்றும் கொல்கத்தா அணிகள் மோதின . தொடர் தோல்விகளுக்கு பொறுப்பேற்று கேப்டன் பொறுப்பிலிருந்து கம்பீர் விலகியதை அடுத்து நேற்று ஷ்ரேயாஸ் ஐயர் கேப்டனாக பொறுப்பு வகித்தார் . தொடர் தோல்விகளிலிருந்து மீளும் முனைப்பில் இரு அணிகளும் களம் கண்டன . டாஸ் வென்ற கொல்கத்தா கேப்டன் தினேஷ் கார்த்திக் , முதலில் பவுலிங்கை தேர்வு செய்தார் . இந்த போட்டியில் கவுதம் கம்பீர் விளையாடவில்லை . முன்ரோவும் பிரித்வி ஷாவும் தொடக்க ஆட்டக்காரர்களாக களமிறங்கினர் . இருவருமே சிறப்பாக ஆடினர் . முன்ரோ 33 ரன்களில் ஆட்டமிழந்தார் . இதையடுத்து ஷ்ரேயாஸ் ஐயர் பிரித்வியுடன் ஜோடி சேர்ந்தார் . இந்த ஜோடி அதிரடியாக ஆடி ரன்களை சேர்த்தது . சிறப்பாக ஆடி அரைசதம் கடந்த பிரித்வி ஷா , 62 ரன்களுக்கு ஆட்டமிழந்தார் . ரிஷப் பண்ட் முதல் பந்திலேயே அவுட்டானார் . கேப்டன் என்ற கூடுதல் பொறுப்புடன் ஆடிய ஷ்ரேயாஸ் , அந்த பொறுப்பை உணர்ந்து சிறப்பாகவே ஆடினார் . அரைசதம் கடந்தார் . கடைசி ஓவரில் , ஷ்ரேயாஸ் ருத்ர தாண்டவம் ஆடினார் . மாவி வீசிய கடைசி ஓவரில் 4 சிக்ஸர்கள் , ஒரு பவுண்டரி விளாசினார் . கடைசி ஓவரில் மட்டும் 1 வைடு உட்பட 29 ரன்கள் டெல்லி அணிக்கு கிடைத்தன . ஷ்ரேயாஸ் ஐயரின் மிரட்டலான பேட்டிங்கால் , டெல்லி அணி எதிர்பார்த்ததை விட கூடுதல் ரன்கள் அந்த அணிக்கு கிடைத்தன . 20 ஓவரின் முடிவில் 219 ரன்கள் குவித்தது . 220 ரன்கள் என்ற கடின இலக்குடன் களமிறங்கிய கொல்கத்தா அணியின் தொடக்க வீரர் சுனில் நரைன் அதிரடியாக ஆடி டெல்லி அணியை மிரட்ட , மறுபுறம் கிறிஸ் லின் வெறும் 5 ரன்களுக்கு வெளியேறினார் . அதிரடியாக ஆடிய சுனில் நரைன் , 9 பந்துகளில் 26 ரன்கள் அடித்து அவுட்டானார் . அதன்பிறகு களமிறங்கிய உத்தப்பா , ராணா , தினேஷ் கார்த்திக் என யாருமே சரியாக ஆடவில்லை . ஷுப்மன் கில் ரசல் ஜோடி நிதானமாகவும் அதிரடியாகவும் ஆடி , அந்த அணிக்கு நம்பிக்கை அளித்தது . ஆனாலும் இலக்கு அதிகம் என்பதால் அந்த இணையால் ஒன்றும் செய்ய முடியவில்லை . கில் ரன் அவுட்டானார் . ரசலும் 44 ரன்களுக்கு அவுட்டானார் . இறுதியில் 20 ஓவர் முடிவில் 9 விக்கெட்டுகளை இழந்து அந்த அணி , 164 ரன்கள் மட்டுமே எடுத்தது . இதையடுத்து டெல்லி அணி 55 ரன்கள் வித்தியாசத்தில் அபார வெற்றி பெற்றது . தொடர் தோல்வியிலிருந்து மீண்ட டெல்லி அணி , ஷ்ரேயாஸ் ஐயரின் கேப்டன்சியின் கீழ் புதிய உத்வேகத்தை பெற்றுள்ளது . ஆட்டநாயகனாக ஷ்ரேயாஸ் ஐயர் தேர்வு செய்யப்பட்டார் .


கடந்த ஆண்டு இங்கிலாந்தில் நடந்த சாம்பியன்ஸ் டிராபி தொடரின் இறுதி போட்டியில் பாகிஸ்தானுக்கு எதிராக ஆடியதுதான் , யுவராஜ் சிங் கடைசியாக ஆடிய சர்வதேச போட்டி . அதன்பிறகு யோ யோ டெஸ்டில் தோல்வியடைந்ததால் இந்திய அணியிலிருந்து ஓரங்கட்டப்பட்டார் . அதன்பிறகு கடந்த ஆண்டு நடந்த இலங்கை , நியூசிலாந்து மற்றும் ஆஸ்திரேலியாவுக்கு எதிரான தொடர்களில் யுவராஜ் சிங் ஆடவில்லை . இந்த ஆண்டு தொடக்கத்தில் தென்னாப்பிரிக்கா மற்றும் அண்மையில் இங்கிலாந்து ஆகிய அணிகளுக்கு எதிரான தொடரிலும் யுவராஜ் சிங்கிற்கு வாய்ப்பு வழங்கப்படவில்லை . தற்போதைய சூழலில் இளம் வீரர்கள் அதிகமாக உள்ளனர் . இந்திய அணியில் இடம்பிடிக்க இளம் வீரர்களுக்கு இடையே கடும் போட்டி நிலவுகிறது . எனவே இனிமேல் யுவராஜ் சிங்கிற்கு இனிமேல் அணியில் இடம் கிடைப்பது மிகவும் கடினமான விஷயம் . ஆனால் இந்திய அணியின் மிடில் ஆர்டரில் தொடர்ந்து சிக்கல் நீடித்துவருகிறது . 4 , மற்றும் 6வது இடங்களில் ஆட சரியான வீரர்களுக்கான தேடுதல் வேட்டை தொடர்ந்து நடந்துகொண்டிருக்கிறது . ஏற்கனவே இந்திய அணியின் மிடில் ஆர்டரில் ஆதிக்கம் செலுத்தி , இந்திய அணிக்கு பல இக்கட்டான நேரங்களில் சிறப்பாக ஆடி வெற்றிகளை குவித்து கொடுத்துள்ள யுவராஜ் சிங் , தனக்கு மீண்டும் இந்திய அணியில் இடம் கிடைக்கும் என்ற நம்பிக்கையில் உள்ளார் . விஜய் ஹசாரேவில் சிறப்பாக ஆடிவரும் யுவராஜ் சிங் , கடந்த ஆண்டைவிட இந்த ஆண்டு உடலளவிலும் மனதளவிலும் மிகவும் வலிமையாக இருப்பதாக தெரிவித்துள்ளார் . தனது உடற்தகுதி குறித்து விமர்சித்தவர்களுக்கு பதிலடி கொடுக்கும் விதமாக அண்மையில் தான் உடற்பயிற்சி செய்யும் வீடியோவை யுவராஜ் சிங் பதிவிட்டிருந்தார் . இந்நிலையில் , இந்திய அணியின் மிடில் ஆர்டரில் இருக்கும் பிரச்னையால் , 2019 உலக கோப்பையில் இந்திய அணியில் மீண்டும் தான் ஆடும் நம்பிக்கையில் உள்ளார் யுவராஜ் சிங் . ஆனால் அவர் மீண்டும் இந்திய அணியில் ஆடுவது அவர் கையில் இல்லை . என்ன நடக்கிறது என பொறுத்திருந்து பார்ப்போம் .


விடாப்பிடியாக இழுபறியாய் இருந்த ‘இம்சை அரசன் 24 - ம் புலிகேசி’ படத்தின் பிரச்சனைக்கு முற்று புள்ளி வைக்கும் விதத்தில் , நடிகர் வடிவேலு அதிரடி முடிவு எடுத்துள்ளதாக கூறப்படுகிறது . இந்த முடிவை சற்றும் எதிர்ப்பார்க்காத படக்குழுவினர் சற்று அதிர்ந்து போய் உள்ளார்களாம் . வைகை புயல் வடிவேலு நடிப்பில் , இயக்குனர் சிம்பு தேவன் இயக்கத்தில் கடந்த 2006 ஆம் ஆண்டு வெளியான திரைப்படம் ' இம்சை அரசன் 23 ஆம் புலிகேசி ' இந்த படத்தின் மூலம் ஹீரோவாக அறிமுகமான வடிவேலுவுக்கு ரசிகர்கள் மத்தியில் நல்ல வரவேற்பு கிடைத்தது . வசூலிலும் சக்க போடு போட்டது . இந்நிலையில் இந்த படத்தின் இரண்டாக பாகமாக ' இம்சை அரசன் 24 ஆம் புலிகேசி ' படம் பற்றிய பேச்சுகள் அடிப்பட்டு வந்த நிலையில் . . . இதனை படக்குழு கடந்த ஆண்டு உறுதி செய்தது . பிரமாண்ட இயக்குனர் ஷங்கர் தயாரிப்பில் , சிம்புதேவன் இயக்கத்தில் தொடங்கப்பட்ட ‘இம்சை அரசன் 24 - ம் புலிகேசி’ படத்தின் படப்பிடிப்பு சென்னைக்கு அருகே மிக பிரம்மாண்டமான அரங்குகள் அமைத்து இந்த தொடங்கப்பட்டது . ஆனால் படப்பிடிப்பு தொடங்கப்பட்ட சில நாட்களிலேயே , படக்குழுவினருடன் ஏற்பட்ட கருத்து வேறுபாட்டால் வடிவேலு படப்பிடிப்பில் கலந்து கொள்ளவில்லை . இதனால் தயாரிப்பாளருக்கு மிகப்பெரிய பண இழப்பு ஏற்பட்டது . பாதியில் படம் நின்று போனதால் , பல முறை இது குறித்து பேச வடிவேலுவிடம் முயற்சிகள் எடுத்தும் அது தோல்வியடைந்தது . இதனால் இதுகுறித்து தயாரிப்பாளர் சங்கத்தில் புகார் அளித்தது படக்குழு . ஆனால் , பலமுறை தயாரிப்பாளர் சங்கத்திலிருந்து விளக்கம் கேட்டு நோட்டீஸ் அனுப்பியும் , வடிவேலு தரப்பிலிருந்து எந்த ஒரு பதிலுமே இல்லை . நீண்ட காலமாக இப்பிரச்சினை குறித்து விவாதித்து வந்தது தயாரிப்பாளர் சங்கம் . இறுதியாக இயக்குநர்கள் சங்கம் , பெப்சி , நடிகர் சங்கம் மற்றும் தயாரிப்பாளர் சங்கம் ஆகியோர் ஒன்றிணைந்து கூட்டம் ஒன்றை நடத்தினார்கள் . அதில் ‘வடிவேலு எந்தவித நிபந்தனையுமின்றி படப்பிடிப்பில் கலந்து கொண்டு முடித்துக்கொடுக்க வேண்டும் அல்லது இதுவரை செலவழிக்கப்பட்ட தொகை மற்றும் சம்பளத் தொகை அனைத்தும் சேர்த்து வட்டியுடன் அளிக்க வேண்டும்’ என்று முடிவெடுக்கப்பட்டது . இந்த முடிவால் வடிவேலு தரப்பினர் பெரும் அதிர்ச்சியடைந்தனர் . இந்த முடிவு குறித்து தயாரிப்பாளர் சங்கத்துக்குக் கடிதம் அனுப்பினார் வடிவேலு . ஆனால் , தொடர்ச்சியாக காலம் தாழ்த்தி வந்ததால் ' இம்சை அரசன் 24 - ம் புலிகேசி ' படத்தின் பிரச்சினை முடியும் வரை , வேறு எந்தவொரு படத்தில் வடிவேலுவை ஒப்பந்தம் செய்ய வேண்டாம் என்று அறிவுறுத்தியது அறிவுறுத்தப்பட்டது . இதனால் வடிவேலு நடிப்பதாக இருந்த படங்களில் அவரால் நடிக்க முடியவில்லை . இயக்குனர்கள் மற்றும் தயாரிப்பாளர்களும் முதலில் ' இம்சை அரசன் 24 - ம் புலிகேசி ' பிரச்சினையை முடியுங்களேன் என்று கூறி வந்தனர் . இந்நிலையில் தற்போது வடிவேலு ' இம்சை அரசன் 24 - ம் புலிகேசி ' படத்தில் நடிக்கிறேன் என்று படக்குழுவினருக்கு தனது ஆட்கள் மூலமாக தூது அனுப்பியுள்ளதாக கூறப்படுகிறது . இது தொடர்பாக தயாரிப்பாளர் சங்கத்தில் விரைவில் கூட்டம் நடைபெறவுள்ளது . அப்போது வடிவேலு , இயக்குநர் சிம்புதேவன் , இயக்குநர் ஷங்கர் உள்ளிட்ட அனைவருமே உட்கார்ந்து பேசி நல்லமுடிவை எட்டுவார்கள் எனத் தெரிகிறது . இதனால் , விரைவில் படப்பிடிப்பு தொடங்கப்படுவது உறுதியாகியுள்ளது . எப்படியோ விடாப்பிடியாக இழுத்து சென்ற இன்ற பிரச்னையை தன்னுடைய முடிவால் நல்ல விதமாக மாற்றியுள்ளார் வடிவேலு .


காவிரி மேலாண்மை வாரியம் அமைக்கக் கோரியும் , ஸ்டெர்லைட் ஆலையை நிரந்தரமாக மூடக் கோரியும் திரையுலகினர் இன்று ஒரு நாள் அடையாள அறவழிப் போராட்டத்தில் ஈடுபட்டனர் . இந்த போராட்டத்தில் பங்கேற்க முதல் ஆளாக வந்தார் விஜய் . ஆனால் மாலை வரை திரையுலகினர் எர்பார்த்துக் கொண்டிருந்த அஜித் கடைசி வரை அந்த பக்கமே வரவில்லை . இதனால் பல்வேறு விமர்சனங்கள் எழுந்த நிலையில் தல அஜித் ஏன் வரவில்லை என தகவல் கசிந்துள்ளது . காவிரி மேலாண்மை வாரியம் அமைக்கக் கோரியும் , ஸ்டெர்லைட் ஆலையை நிரந்தரமாக மூடக் கோரியும் திரையுலகினர் இன்று மவுன அறவழிப் போராட்டத்தில் ஈடுபட்டனர் . ஆனால் அங்கு அப்படி ஒரு போராட்டமே நடக்கவில்லை மாறாக மவுன போராட்டம் கலகலப்பாக இருந்துள்ளது . தமிழகமெங்கும் போராட்டம் தீவிரமடைந்துள்ள நிலையில் நாங்களும் மக்களுக்காக போராடினோம் பார்த்துக் கொள்ளுங்கள் தண்டோராப் போடாத குறையாக பெயருக்கு நடந்த மவுன போராட்டம் பார்ப்பவர்களை எரிச்சலடைய வைத்துள்ளது . ஒட்டுமொத்த தமிழகமே மத்திய மாநில அரசை எஹிர்த்து குரல் கொடுத்துக் கொண்டிருக்கும் வேலையில் பிரச்சனையின் தீவிரத்தை உணராமல் திரையுலகினர் பந்தலில் ஜாலியாக அமர்ந்து பேசிக் கொண்டிருந்தனர் . தொடர்ந்து ஒளிபரப்பான இந்த போராட்ட நிகழ்வில் நடிகர்கள் இடைவிடாது சிரித்து பேசி மகிழ்ந்து கொண்டிருந்ததை டிவியில் பார்த்து மக்கள் எரிச்சல் அடைந்துள்ளனர் . அதேபோல , சிவகார்த்திகேயனும் , தனுஷும் அருகருகே அமர்ந்தது மட்டும் அல்லாமல் ஜாலியாக பேசிக் கொண்டிருந்தனர் . போராடுவது என்றால் எங்களுடன் களத்தில் வந்து போராட வேண்டியது தானே . போராட்டம் என்ற பெயரில் இப்படி பந்தல் போட்டு ஜாலியாக சிரித்துப் பேசிக் கொண்டிருப்பதற்கு பேரு தான் போராட்டமா ? என கொந்தளித்துள்ளனர் . அதேபோல இவர்கள் நடத்திய இந்த போராட்டத்தில் நடிகர் அஜித் வேறு கலந்துகொள்ளவில்லை என எழுந்த சர்ச்சைக்கு மக்களே புரிந்துகொண்டு நீங்கள் நடத்தும் இந்த கூத்துக்குஅந்த மனுஷன ஏன் இழுத்து விடுறிங்க ? அதேபோல நடிகர் அஜித்தின் ரசிகர்களோ . . . ஷூட்டிங் இல்லாமல் வீட்டில் இருந்தும் எங்க தல அஜீத் வரல . அதனால எங்களுக்கு கோபமெல்லாம் இல்ல . தல எது செஞ்சாலும் சரியாகத்தான் இருக்கும் என சொல்கிறார்கள் . அஜித்தைப்போல கோலிவுட்டின் முன்னணி நடிகையான நயன்தாரா அந்த பக்கமே வரவில்லை . மேலும் கீர்த்தி சுரேஷ் , தமன்னா , காஜல் அகர்வால் என்று முன்னணி நடிகைகள் யாருமே வரவில்லை .


உலக பாட்மிண்டன் சாம்பியன்ஷிப் போட்டியில் மகளிர் ஒற்றையர் பிரிவில் இந்தியாவின் பி . வி . சிந்து காலிறுதிக்கு முந்தைய சுற்றுக்கு முன்னேறி அசத்தியுள்ளார் . உலக பாட்மிண்டன் சாம்பியன்ஷிப் போட்டி ஸ்காட்லாந்தின் கிளாஸ்கோ நகரில் நடைபெற்று வருகிறது . இந்தப் போட்டியில் இந்தியாவின் பி . வி . சிந்து தனது 2 - வது சுற்றில் தென் கொரியாவின் கிம் ஹியோ மின்னை எதிர்கொண்டார் . இதில் , 21 - 16,21 - 14 என்ற செட் கணக்கில் கிம் ஹியோ மின்னை தோற்கடித்து வெற்றிப் பெற்றார் சிந்து . சிந்து தனது அடுத்த சுற்றில் , ரஷியாவின் எவ்ஜினியா கொஸட்ஸ்கயா அல்லது ஹாங்காங்கின் செங் கான் யீயை சந்திக்கவுள்ளார் . ஆடவர் ஒற்றையர் பிரிவில் , போட்டித் தரவரிசையில் 15 - வது இடத்தில் இருக்கும் சாய் பிரணீத் தனது முதல் சுற்றில் ஹாங்காங்கின் வெய் நானுடன் மோதினார் . இந்த ஆட்டத்தின் முடிவில் சாய் பிரணீத் 21 - 18,21 - 17 என்ற நேர் செட் கணக்கில் வெற்றி பெற்றார் . அவர் தனது 2 - வது சுற்றில் , இந்தோனேஷியாவின் அந்தோணி சினிசுகாவை சந்திக்கவுள்ளார் . கலப்பு இரட்டையர் பிரிவில் போட்டித் தரவரிசையில் 15 - வது இடத்தில் இருக்கும் இந்தியாவின் பிரணவ் ஜெர்ரி சோப்ரா - சிக்கி ரெட்டி இணை தனது முதல் சுற்றில் , இந்தியாவின் பிரஜக்தா சாவந்த் - மலேசியாவின் யோகேந்திரன் கிருஷ்ணன் இணையுடன் மோதியதில் 21 - 12,21 - 19 என்ற செட் கணக்கில் வென்றது . மகளிர் ஒற்றையர் பிரிவில் இந்தியாவின் ரிதுபர்னா தாஸை எதிர்கொண்ட , ஃபின்லாந்தின் ஆய்ரிமிக்கெல்லா காயம் காரணமாக விலகியதை அடுத்து ரிதுபர்னா வென்றதாக அறிவிக்கப்பட்டார் .


கன்னட நடிகரான சுதீப் , தமிழில் இயக்குனர் ராஜமௌலி இயக்கி வெளியான ' நான் ஈ ' படத்தில் வில்லனாக அறிமுகம் ஆனார் . முதல் படத்திலேயே இவருடைய நடிப்பு மிகப் பெரிய அளவில் பேசப்பட்டது . இந்தப்படத்தைத் தொடர்ந்து இயக்குனர் சிம்புதேவன் இயக்கி வெளிவந்த புலி , பாகுபலி ஆகிய படங்களில் நடித்தார் . கன்னட படங்களில் மட்டுமே அதிக கவனம் செலுத்தி வந்த இவர் தமிழில் இயக்குனர் கே . எஸ் . ரவிக்குமார் இயக்கத்தில் ' முடிஞ்சா இவன புடி’ படத்தில் கதாநாயகனாக நடித்தார் . இந்தப் படம் இவருக்கு வெற்றிப்படமாக அமைந்தாலும் , தொடர்ந்து தமிழில் கதாநாயகனாக மட்டும் நடிக்காமல் அழுத்தமான கதாபாத்திரத்திலும் தொடர்ந்து நடித்து வருகிறார் . இந்நிலையில் தற்போது நடிகர் கிச்சா சுதீப் கன்னட பிக் பாஸ் நிகழ்ச்சியை தொகுத்து வழங்கி , மிகவும் பரபரப்பாக பேசப்படும் ஒருவராக உள்ளார் . இவர் பல கமர்ஷியல் படங்களில் நடித்து வந்தாலும் ஒரு சில சமூக அக்கறை கொண்ட நிகழ்சிகளில் கலந்துக்கொண்டு தன்னால் முடிந்த உதவிகளை செய்து வருகிறார் . ஏற்கெனவே கன்னட நடிகர் , நடிகைகள் நலனுக்காக பல்வேறு நடடிக்கை எடுத்து வந்த இவர் , தற்போது கன்னட விவசாயிகள் நலன் கருதி தன்னுடைய விலை உயர்ந்த BMW காரை விற்று உதவி உள்ளார் . கர்நாடகாவில் , விவசாயிகள் நலன் கருதி இயங்கும் தொண்டு நிறுவனம் நடத்திய நிகழ்ச்சியில் சிறப்பு விருந்தினராக கலந்துகொண்ட இவர் . . . அங்கே பேசிய போது , விவசாயிகள் நலனுக்காக நடத்தப்பட்டு வரும் இந்த தொண்டு நிறுவனத்திற்கு தன்னுடைய வீட்டைக் கொடுப்பதாக அறிவித்தார் . பின் தொடர்ந்து பேசிய இவர் , நான் சினிமா துறையில் இருந்தாலும் மிகப் பெரிய அளவில் என்னிடம் எந்த சொத்தும் இல்லை என்று தெரிவித்தார் . பின் விவசாயிகள் நலனுக்காக தான் பயன்படுத்தி வரும் BMW எக்ஸ் 6 மாடல் காரை விற்று அதில் வரும் பணத்தைத் தருவதாக தெரிவித்துள்ளார் .


இந்தியா - ஆஸ்திரேலியா இடையேயான டெஸ்ட் தொடர் இறுதிக்கட்டத்தை எட்டியுள்ளது . இதுவரை ஆஸ்திரேலியாவில் டெஸ்ட் தொடரை வென்றிராத இந்திய அணிக்கு , வரலாற்று வெற்றியை பதிவு செய்த அருமையான வாய்ப்புள்ளது . ஏற்கனவே 2 - 1 என டெஸ்ட் தொடரில் முன்னிலை வகித்துவரும் இந்திய அணி , சிட்னியில் நடந்துவரும் கடைசி டெஸ்ட் போட்டியில் ஆஸ்திரேலிய அணி வெல்வதற்கு வாய்ப்பே இல்லை . எனவே இந்த தொடரை வென்று இந்திய அணி வரலாற்றுச் சாதனை படைக்கப்போவது உறுதியாகிவிட்டது . இந்த தொடரில் பேட்டிங்கில் புஜாராவும் பவுலிங்கில் பும்ராவும் மிரட்டி வருகின்றனர் . இந்திய அணி எப்போதுமே பேட்டிங்கில் சிறந்த அணியாகவே திகழ்ந்துள்ளது . அதனால் இந்திய அணி பேட்டிங்கில் ஆதிக்கம் செலுத்துவதில் ஆச்சரியம் எதுவும் இல்லை . அதேநேரத்தில் முன்னெப்போதையும் விட வலுவான பவுலிங் யூனிட்டை இந்திய அணி பெற்றிருப்பதுதான் , இந்திய அணி தொடரில் ஆதிக்கம் செலுத்துவதற்கு காரணம் . அதிலும் 2018ம் ஆண்டின் தொடக்கத்தில் டெஸ்ட் தொடரில் அறிமுகமான பும்ரா , கடந்த ஆண்டில் மட்டும் 48 விக்கெட்டுகளை வீழ்த்தியுள்ளார் . நடப்பு ஆஸ்திரேலிய தொடரில் 20 விக்கெட்டுகளுடன் , அதிக விக்கெட்டுகளை வீழ்த்திய பவுலராக திகழ்கிறார் . விக்கெட்டுகள் வீழ்த்துவது மட்டுமல்லாது , பவுலிங் வேரியேஷனிலும் வேகத்திலும் பேட்ஸ்மேன்களை மிரட்டுகிறார் . ஆஸ்திரேலிய அணியின் தொடக்க வீரர் மார்கஸ் ஹாரிஸின் மண்டையை இரண்டு முறை பதம் பார்த்து , ஹெல்மெட்டில் விரிசல் விழவைத்துள்ளார் . அவரது பவுன்ஸரையும் பவுலிங்கையும் எதிர்கொள்ள ஆஸ்திரேலிய வீரர்கள் திணறுகின்றனர் . ஒவ்வொரு டெஸ்ட் போட்டியிலும் இந்திய அணி 20 விக்கெட்டுகளை வீழ்த்த பும்ரா முக்கிய காரணமாக திகழ்கிறார் . ஆஸ்திரேலிய தொடரை இந்திய அணி வெல்ல உள்ள நிலையில் , இந்த தொடரில் இரு அணிகளுக்கும் இடையேயான வித்தியாசமாக பும்ரா தான் திகழ்கிறார் என ஆஸ்திரேலிய அணியின் முன்னாள் கேப்டன் ஸ்டீவ் வாக் தெரிவித்துள்ளார் . இதுகுறித்து கருத்து தெரிவித்துள்ள ஸ்டீவ் வாக் , பும்ரா தான் இரு அணிகளுக்கும் இடையேயான பெரிய வித்தியாசம் . அவர்தான் ஆட்டத்தில் அவ்வப்போது திருப்புமுனைகளை ஏற்படுத்தி இந்திய அணிக்கு உதவுகிறார் . தற்போதைய இந்திய அணியின் பவுலிங் யூனிட் மிகச்சிறப்பாக உள்ளது என ஸ்டீவ் வாக் புகழ்ந்து பேசியுள்ளார் .


உலகநாயகன் கமல்ஹாசன் தொகுத்து வழங்க உள்ள பிக்பாஸ் நிகழ்ச்சியில் , வரும் போட்டியாளர்களின் எண்ணிக்கை அதிகரிக்க அதிகரிக்க பிக்பாஸ் நிகழ்ச்சியின் மீதான எதிர்ப்பார்ப்பும் அதிகரித்துக்கொண்டே போகிறது . இந்த நிகழ்ச்சியில் , போட்டியாளர்களில் ஒருவராக ' மூடர்கூடம் ' படத்தில் நடித்ததன் மூலம் பிரபலமாகி தற்போது பல படங்களில் காமெடி வேடத்தில் நடித்து வரும் சென்ராயனும் கலந்துக்கொண்டுள்ளார் . சிறு , ஆட்டம் , பாட்டத்தோடு இந்த நிகழ்ச்சியில் என்ட்ரி ஆன இவர் , தொகுப்பாளர் கமலஹாசனை சந்தித்து பேசிய போது அவருக்கு கை , கால்களே , உதறல் எடுத்து விட்டது . இவரின் படபடப்பை உணர்ந்த கமல்ஹாசன் தோழமையோடு , சென்ராயன் தோல் மீது கையை போட்டு ஏதாவது சொல்லுங்கள் என்று கூறினார் . சென்ராயன் அவரை பற்றி சொல்ல துவங்கினார் . இவர் கமல்ஹாசனிடம் பேசியது . . . " சார் என்னுடைய பெயர் சென்ராயன் , என்னுடைய சொந்த ஊர் தேனி மாவட்டத்தில் உள்ள போடிநாயக்கனுர் . சினிமாவின் மீது கொண்ட ஆசையால் சென்னை வந்து , 10 வருடங்களுக்கு பின் தான் சினிமாவில் நடிக்கும் வாய்ப்பே கிடைத்ததாக கூறினார் . பின் தான் முதல்முதலாக பார்த்த திரைப்படம் , அபூர்வசகோதரர்கள் என்றும் , இரண்டாவதாக பார்த்த படம் சிங்காரவேலன் என்று கூறினார் . அதேபோல் தான் சென்னைக்கு வந்ததும் முதல் முதலில் பார்த்த திரைப்படம் ' குருதிபுனல் ' என்று கூறினார் . இதைதொடர்ந்து , தான் சென்னைக்கு வந்து கஷ்டப்பட்ட நேரத்தில் , உங்களில் திரைப்படங்களின் டிக்கெட்டை ப்ளாக்கில் விற்று கூட தன்னுடைய வாழ்க்கயை ஓட்டி உள்ளதாக மிகவும் உணர்சி வசத்தோடு கூறினார் .


புதுமுக நடிகர் , நடிகை நடித்து கடந்த வருடம் வெளியான ' அட்டு ' திரைப்படம் பலரது கவனத்தையும் பெற்றது . இத்திரைப்படத்தை இயக்கிய ரத்தன்லிங்கா இரண்டாவது படத்தை இயக்க உள்ளார் . ஆர் . கே . சுரேஷ் நாயகனாக நடிக்க இருக்கும் இந்த படத்திற்க்கு ' டைசன் ' என்று பெயரிடப்பட்டுள்ளது . பிரமாண்டபொருட்செலவில் இப்படம் உருவாக உள்ளதாகவும் . ' பில்லாபாண்டி ' , ' வேட்டைநாய் ' உள்ளிட்ட படங்களில் கதாநாயகனாக நடித்துள்ள ஆர் . கே . சுரேஷ் , இதுவரை ஏற்றிராத மாறுபட்ட கதாபாத்திரத்தில் நடிக்கிறார் என்றும் கூறப்படுகிறது . மேலும் இப்படத்தில் ' அஃகு ' படத்தின் நாயகன் அஜய் இரண்டுவேறுபட்ட கதாபாத்திரங்களில் நடிக்கிறார் . முன்னணி தொழில் நுட்பக்கலைஞர்கள் மற்றும் முன்னணி நடிகர்கள் , நடிகைகள் இதில் நடிக்கிறார்கள் . ஸ்டுடியோ 9 நிறுவனம் இந்த படத்தை தயாரிக்கிறது என்பது குறிப்பிடத்தக்கது .


சந்தோஷ் டிராபி போட்டியின் அரையிறுதியில் கர்நாடக அணியை 2 - 0 என்ற கோல் கணக்கில் வீழ்த்தி இறுதி ஆட்டத்தில் கால் பதித்தது மேற்கு வங்கம் . தேசிய கால்பந்து சாம்பியன்ஷிப் போட்டியான சந்தோஷ் டிராபி போட்டி கொல்கத்தாவில் நேற்று நடைபெற்றது . இந்த ஆட்டத்தில் மேற்கு வங்க அணியின் கேப்டன் ஜிதன் முர்மு , தீர்த்தங்கர் சாரக்கர் ஆகியோர் இரண்டாவது பாதியில் அடுத்தடுத்து இரண்டு கோல்களைப் பதிவு செய்து அணியின் வெற்றிக்கு வழிவகுத்தனர் . முதல் பாதி ஆட்டத்தில் இரண்டு அணிகளுமே கோல் எதுவும் பதிவு செய்யவில்லை என்பது கொசுறு தகவல் . ஆனால் , 2 - வது பகுதி ஆட்டத்டின் 57 - வது நிமிடத்தில் ஜிதன் முர்மு முதல் கோலைப் பதிவு செய்தார் . இறுதிகட்டத்தில் அந்த அணியின் மற்றொரு வீரரான தீர்த்தங்கர் சாரக்கர் 2 - வது கோலைப் பதிவு செய்தார் . இதனிடையே , மற்றொரு அரையிறுதி ஆட்டத்தில் கேரள அணி 1 - 0 என்ற கோல் கணக்கில் மிசோரமை வீழ்த்தியது . நடப்பு சாம்பியனான மேற்கு வங்கம் , கேரளத்துடன் ஏப்ரல் 1 - ஆம் தேதி இறுதி ஆட்டத்தில் சந்திக்கிறது .


ஸ்பெயினில் நடந்து வரும் “லா லிகா” கால்பந்துப் போட்டியின் லீக் ஆட்டத்தில் டெபோர்டிவோ லா கோர்னா அணியை 4 - 0 என்ற கோல்கணக்கில் புரட்டி எடுத்தது பார்சிலோனா அணி . காலில் ஏற்பட்ட காயத்தால் அவதிப்பட்டு கடந்த 2 மாதத்துக்கும் மேலாக விளையாடாமல் இருந்த லயோனல் மெஸ்ஸி , இந்த ஆட்டத்தில் களமிறங்கி ரசிகர்களை உற்சாகப்படுத்தினார் . வலிமையான பார்சிலோனா அணியின் முன் டெபோர்டிவோ ஹா கோர்னா அணியால் தாக்குப்பிடிக்க முடியவில்லை . ஆட்டம் தொடங்கியதில் இருந்தே பார்சிலோனா அணி வீரர்களின் ஆதிக்கமே இருந்தது . இந்த அணி வீரர்கள் பந்தை கடத்தி தங்களுக்குள் வைத்துக்கொண்டு எதிரணியினருக்கு போக்குக் காட்டினர் . ஆட்டத்தின் 21 - வது நிமிடத்தில் பார்சிலோனா அணியின் நட்சத்திர வீர்ர் ரபின்ஹா முதல் கோல் அடித்து அணியை முன்னிலைப்படுத்தினார் . அதைத்தொடர்ந்து உற்சாகமடைந்து பார்சிலோனா வீரர்கள் பந்தை ஆவேசமாக கடத்தினர் . 36 - வது நிமிடத்தில் சவுரோஸ் கொடுத்த “பாஸை” கனக்கச்சிதமாக 2 - வது கோலாகா ரபின்வா மாற்றினார் . முதல்பாதி நேரம் முடிய சில நிமிடங்கள் இருக்கையில் சவுரோஸ் தனது பங்குக்கு முதல் கோல் அடித்து அணியை 3 - 0 என முன்னெடுத்துச் சென்றார் . 2 - வது பாதியிலும் பார்சிலோனா அணியின் ஆட்டத்தின் முன் , டெபோர்டிவா அணி வீர ர்கள் பெட்டிப்பாம்பாய் அடங்கினர் . 58 - வது நிமிடத்தில் நட்சத்திர வீர்ர் மெஸ்ஸி , தனக்கே உரிய “ஹெட்புட்” ஷாட்டால் பந்தை கோலுக்குள் தள்ளினார் . இதனால் 4 - 0 என்ற கணக்கில் பார்சிலோனா அணி முன்னிலை பெற்றது . ஆட்டம் இறுதிவரை டெபோர்டிவா அணியால் கோல் அடிக்கமுடியவில்லை . இதையடுத்து 4 - 0 என்ற கோல்கணக்கில் பார்சிலோனா அணி வென்றது . இதையடுத்து , புள்ளிப்பட்டியலில் 16 புள்ளிகளுடன் பார்சிலோனா அணி 4 - ம் இடத்திலும் , அட்லெட்டிகோ மாட்ரிட் , ரியல்மாட்ரிட் அணி தலா 18 புள்ளிகளுடன் முதலிடத்திலும் உள்ளன .


சூப்பர் ஸ்டார் ரஜினிகாந்த் கடந்த 8 வருடங்களுக்கு பின் கடந்த 5 நாட்களாக ரசிகர்களை சந்தித்து போட்டோ எடுத்துத்துக்கொண்டு உரையாற்றினார் . இது குறித்து பலரும் அரசியலில் ரஜினிகாந்த் அடியெடுத்து வைக்க உள்ளதால் தற்போது இதுபோன்ற செயல்களில் ஈடுபடுவதாக கூறினார் . இப்படி பட்ட விவாதங்கள் பற்றி எரிந்து கொண்டிருந்தாலும் , ரஜினிகாந்த் அரசியலுக்கு வருவாரா . . . ? மாட்டாரா . . . ? என்பது மட்டும் பதில் தெரியாத புதிராகவே உள்ளது . இந்நிலையில் , அவரை தொடர்ந்து நடிகர் சிவகுமாரின் இரண்டாவது மகனும் நடிகருமான கார்த்தி , தன்னுடைய ரசிகர்களை சென்னையில் இன்று சந்தித்தார் . நடிகர் கார்த்தி முதல் முதலில் அமீர் இயக்கத்தில் நடித்த பருத்தி வீரன் திரைப்படம் சூப்பர் ஹிட் ஆனாது . இந்த படத்தை தொடர்ந்து அவருக்கு பல ரசிகர்கள் உருவாகினர் . மேலும் ரசிகர்களால் ' கார்த்தி மக்கள் மன்றம் ' என்கிற அமைப்பு தொடங்கப்பட்டு செய்யப்பட்டு வருகிறது . இந்நிலையில் இந்த அமைப்பு தொடங்கப்பட்டு இன்றுடன் 10 வருடம் நிறைவடைகிறது இதனை சிறப்பிக்கும் விதமாக கார்த்தி இன்று தன்னுடைய ரசிகர்களை சந்தித்து பேசினார் . இந்த விழாவில் கார்த்தியின் ரசிகர்கள் , இயக்குனர் ராஜு முருகன் , தயாரிப்பாளர் ஞானவேல் ராஜா உள்ளிட்ட பலர் கலந்து கொண்டனர் .


ஐசிசி டெஸ்ட் கிரிக்கெட் வீரர்கள் தரவரிசை இன்று வெளியிடப்பட்டுள்ளது . இதில் பேட்ஸ்மேன்களுக்கான தரவரிசையில் இந்திய அணியின் கேப்டன் விராட் கோலி இரண்டாம் இடம் பிடித்துள்ளார் . ஐசிசி டெஸ்ட் பேட்ஸ்மேன்களுக்கான தரவரிசையில் , ஆஸ்திரேலிய கேப்டன் ஸ்டீவன் ஸ்மித் 947 புள்ளிகளுடன் முதலிடத்தில் நீடிக்கிறார் . 912 புள்ளிகளுடன் இந்திய கேப்டன் விராட் கோலி இரண்டாம் இடத்தில் உள்ளார் . இங்கிலாந்து வீரர் ஜோ ரூட் 881 புள்ளிகளுடன் மூன்றாம் இடத்திலும் உள்ளனர் . No . 4 – கேன் வில்லியம்சன் ( நியூசி ) – 855 புள்ளிகள் No . 5 – டேவிட் வார்னர் ( ஆஸி ) – 833 புள்ளிகள் No . 6 – புஜாரா – 810 புள்ளிகள் No . 7 – அசார் அலி ( பாக் ) – 755 புள்ளிகள் No . 8 – அலஸ்டைர் குக் ( இங்கி ) – 742 புள்ளிகள் No . 9 – ராஸ் டெய்லர் ( நியூசி ) – 739 புள்ளிகள் No . 10 – ஹஷிம் அம்லா ( தென் . ஆ ) – 734 புள்ளிகள் டெஸ்ட் பவுலருக்கான தரவரிசைஃ No . 1 – ஜேம்ஸ் ஆண்டர்சன் ( இங்கி ) – 887 புள்ளிகள் No . 3 – ரவீந்திர ஜடேஜா – 844 புள்ளிகள் No . 6 – ரவிச்சந்திரன் அஷ்வின் – 803 புள்ளிகள் இந்திய வீரர்கள் வேறு எவரும் டாப் 10 லிஸ்டில் இடம் பெறவில்லை . டெஸ்ட் ஆல்ரவுண்டருக்கான தரவரிசைஃ No . 1 – ஷகிப் அல் ஹசன் – 421 புள்ளிகள் No . 2 – ரவீந்திர ஜடேஜா – 391 புள்ளிகள் No . 3 – ரவிச்சந்திரன் அஷ்வின் – 368 புள்ளிகள்


தொடர்ந்து நடைபெற்றுவரும் போராட்டங்கள் காரணமாக , சர்ச்சைக்குரிய ‘பத்மாவதி’ திரைப்படம் வெளியீடு தேதி தள்ளிவைக்கப்பட்டதாக தயாரிப்பு நிறுவனம் அறிவித்து இருக்கிறது . டிசம்பர் 1 - ல் . . . சித்தூர் ராணி பத்மினியின் கதை இந்தியில் ‘பத்மாவதி’ என்ற பெயரில் சினிமாவாக தயாரிக்கப்பட்டுள்ளது . தீபிகா படுகோனே நடிப்பில் பிரபல இயக்குனர் சஞ்சய் லீலா பன்சால் இந்தப் படத்திற்கு திரைக்கதை வசனம் எழுதி இயக்கி இருக்கிறார் . ‘பத்மாவதி’ திரைப்படம் வருகிற டிசம்பர் 1 - ந்தேதி பத்மாவதி படம் திரைக்கு வருகிறது என தெரிவிக்கப்பட்டு இருந்தது . போராட்டம் நீடிப்பு இதற்கான ஏற்பாடுகள் செய்யப்பட்டு இருந்த நிலையில் பத்மாவதி படத்துக்கு ராஜபுத்திர மன்னர்களின் வம்சத்தினர் எதிர்ப்பு தெரிவித்து போராட்டத்தை தொடங்கினர் . பல்வேறு பகுதிகளில் போராட்டம் நீடித்த நிலையில் அப்படத்தில் நடித்த தீபிகா படுகோனேவிற்கு மிரட்டலும் விடுக்கப்பட்டது . தேதி ஒத்திவைப்பு இந்த நிலையில் பத்மாவதி படத்தை திரையிட ராஜஸ்தான் , உத்தர பிரதேச அரசுகளும் எதிர்ப்பு தெரிவித்து உள்ளன . பல்வேறு நிலையில் எதிர்ப்பு எழுந்து இருப்பதால் திரைப்படம் திட்டமிட்டப்படி திரைக்கு வருமா ? என்ற கேள்வி வலுத்தது . இப்போது ‘பத்மாவதி’ படத்தின் தயாரிப்பு நிறுவனமான ‘வையாகாம் 18 மோஷன் பிக்சர்ஸ்’ , டிசம்பர் 1 - ந்தேதி வெளியாக இருந்த பத்மாவதி படத்தை வெளியிடும் தேதியை ஒத்திவைத்து உள்ளது . ‘தானாக முன்வந்து . . . " தானாக முன்வந்து " இம்முடிவை எடுத்து உள்ளதாக தயாரிப்பு நிறுவனம் அறிவித்து உள்ளது . இது தொடர்பாக தயாரிப்பு நிறுவன செய்தித் தொடர்பாளர் வெளியிட்டு உள்ள அறிக்கையில் , சட்ட விதிகளுக்கு மதிப்பளித்து இந்த முடிவை எடுத்து இருப்பதாகவும் , படத்தை வெளியிடும் தேதி பின்னர் அறிவிக்கப்படும் என்றும் கூறி இருக்கிறார் . வசுந்தரா ராஜே வலியுறுத்தல் தேவையான திருத்தங்களை செய்த பின்னரே ‘பத்மாவதி’ படத்தை வெளியிட அனுமதிக்க வேண்டும் என ராஜஸ்தான் மாநில பா . ஜனதா முதல் - மந்திரி வசுந்தரா ராஜே மத்திய அரசிடம் வலியுறுத்தி இருந்தார் என்பது குறிப்பிடத்தக்கது .


தற்போது திரையுலகில் மிகவும் பரபரப்பாக பேசப்பட்டு வருவது நடிகை நிலானியின் காதலன் லலித் காந்தியின் தற்கொலை பற்றி தான் . இது குறித்து தொடர்ந்து போலீசார் , நிலானி மற்றும் காந்தியின் குடும்பத்தினரிடம் விசாரணை நடத்தி வருகிறார்கள் . இந்நிலையில் , காந்தியிடம் நிலானி கடைசியாக பேசிய ஒரு ஆடியோ வெளியாகி வைரலாகி வருகிறது . இந்த ஆடியோவில் , தான் பட்ட கஷ்டங்கள் குறித்து , விரிவாக பேசியுள்ளார் நிலானி . நிலானி சின்னத்திரையில் நடிக்க வாய்ப்பு தேடிய போது காந்தியின் நட்பு அவருக்கு கிடைத்துள்ளது . நாளடைவில் நிலானியின் அழகில் மயங்கி காந்தி அவரை காதலிக்க துவங்கினார் . ஆரம்பத்தில் காந்தியின் காதலை ஏற்றுக்கொண்ட நிலானி பின் அவருடைய முன் கோபம் பிடிக்காமல் மெல்ல மெல்ல விலக துவங்கினர் . ஆனால் காந்தி தொடர்ந்து நிலானியை விடாமல் , அவருடன் வாழ்ந்து வந்துள்ளார் . திருமணம் செய்து கொள்ளுபடி காந்தி நிலானியை அணுகியபோது , இதற்கு நிலானி முன் கோபத்தை காரணம் காட்டி , அவரை விட்டு பிரிந்து சென்றுள்ளார் . காந்தி தற்கொலை செய்து கொள்வேன் என நிலானியை சந்திக்க ஷூட்டிங் ஸ்பாட் சென்ற போது , நிலானி காவல் நிலையம் சென்று புகார் கொடுத்தார் . இதனால் போலீசார் காந்தியை விசாரித்துள்ளனர் . இதுகுறித்தும் அந்த ஆடியோவில் பேசியுள்ளனர் . மேலும் தன்னுடைய முன்னாள் கணவர் ' பாலா முருகனுடன் ' வாழ்ந்த போதும் , அப்பா இல்லாமல் கஷ்ட பட்ட போதும் கூட , தான் இந்த அளவிற்கு வேதனை பட்டது இல்லை என முதல் முறையாக தன்னுடைய கணவர் பெயரை வெளியிட்டுள்ளார் நிலானி . அதே போல் நிலானிக்கு தேவைகள் இருந்த போது , லலித் காந்தி ஓடி வந்து உதவினார் என்றும் கூறியுள்ளார் . இதன் மூலம் தன்னுடைய தேவைகளுக்காக காந்தியுடன் பழகி விட்டு , அவருடைய முன் கோபத்தை சுட்டி காட்டி நிலானி விலகியதால் , மன அழுத்தம் காரணமாக காந்தி தற்கொலை செய்துகொண்டுள்ளார் என பலர் விமர்சித்து வருகிறார்கள் .


1 . இன்றைய தமிழக அரசியல் பற்றி . . . ? மிகவும் தரம் தாழ்ந்து போயிருக்கிறது . மக்களுக்காக எந்த தியாகமும் செய்யாதவர்கள் பணத்தை மட்டும் வைத்துக் கொண்டு அரசியல் கட்சி தொடங்கிவிடலாம் என்ற நிலை ஏற்பட்டிருக்கிறது . திரைப்படங்கள் மூலம் சமூகத்தை சீரழிக்கும் கருத்துகளைக் கூறியவர்கள் , இப்போது தங்களால் தான் மறுமலர்ச்சியை ஏற்படுத்த முடியும் என்று கூச்சமின்றி கூறும் அளவுக்கு நிலைமை மோசமாகிவிட்டது . தன்னலமற்ற இளைஞர்கள் நல்ல கொள்கையுள்ள கட்சியில் சேர்வதன் மூலம் தான் இந்த நிலைமையை மாற்ற முடியும் . 2 . மகாத்மா 150 ? * இயேசுநாதர் , சாக்ரடீஸ் , அரிஸ்டாட்டில் ஆகியோர் எப்படி அவதூறுகளையும் , வீண் பழிகளையும் தாங்கிக் கொண்டு மக்களுக்காக உழைத்தார்களோ , அதேபோல் தான் மகாத்மாவும் மக்களுக்காக கடைசி மூச்சு இருக்கும் வரை உழைத்தார் . அகிம்சையை போதித்தார் . அதனால் தான் நெல்சன் மண்டேலா , அமெரிக்க முன்னாள் அதிபர் பராக் ஒபாமா , கருப்பர் இன விடுதலைக்காக போராடிய மார்டின் லூதர் கிங் ஆகியோர் மகாத்மாவின் நேசன்கள் ஆனார்கள் . மகாத்மாவை அனைவரும் பின்பற்ற வேண்டும் . அவரது கொள்கைகளுக்கு தோல்வி இல்லை . 3 . இந்த பத்தாண்டின் ஆகச் சிறந்த பொய் என்ன ? * வேறென்ன . . . ‘எங்கள் ஆட்சியில் தமிழகம் முதன்மை மாநிலமாக முன்னேறிக் கொண்டிருக்கிறது’ என்ற வசனம் தான் . 4 . பாட்டாளி மக்கள் கட்சியின் கொள்கைகளுக்கு மக்களிடம் அமோக வரவேற்பு உள்ளது . ஆனால் , அது வாக்காக மாறவில்லையே ஏன் ? * நல்ல கேள்வி . பாட்டாளி மக்கள் கட்சியின் கொள்கைகளை மக்கள் நேசிக்கிறார்கள் . திட்டங்களை மக்கள் பாராட்டுகிறார்கள் . பா . ம . க . அனைவருக்குமான கட்சியாக மாறி வருகிறது . மாற்றங்கள் ஒரே இரவில் நிகழ்ந்து விடுவதில்லை . நிச்சயம் அடுத்த தேர்தலில் மக்கள் போட்டிப் போட்டு பா . ம . க . வுக்கு வாக்களிக்கும் நிலை ஏற்படும் . இது உறுதி . 5 . 18 சட்டப்பேரவை உறுப்பினர்கள் பதவி நீக்க வழக்கில் எப்போது தீர்வு வரும் என நினைக்கிறீர்கள் ? * வழக்கை விசாரித்த மூன்றாவது நீதிபதி அலுவல் சார்ந்த வேறு பணிகள் காரணமாக இந்த மாதம் 25 - ஆம் தேதி வரை வழக்கு விசாரண , தீர்ப்பு உள்ளிட்ட பணிகளை மேற்கொள்ள மாட்டாராம் . ஆக , அடுத்த ஒரு மாதத்திற்கு இந்த வழக்கில் தீர்ப்பு வராது போலிருக்கிறது . 6 . தில்லி வரை சென்று தமிழக அமைச்சர்கள் பேச்சு நடத்தினார்களே . . . . தமிழகத்தில் நிலக்கரி தட்டுப்பாடு தீர்ந்து விட்டதா ? * அமைச்சர்கள் தான் அப்படி பேசிக் கொண்டிருக்கிறார்கள் . ஆனால் , நிலக்கரி தட்டுப்பாடு இன்னும் தீரவில்லை . நிலக்கரி இல்லாததால் மேட்டூர் அனல் மின்நிலையத்தின் 210 மெகாவாட் பிரிவில் உற்பத்தி நிறுத்தப்பட்டு விட்டது . 7 . உத்தர்காண்டில் வீடுகளில் கழிப்பறை இல்லாதவர்கள் உள்ளாட்சித் தேர்தலில் போட்டியிட முடியாது என்று விதிமுறை வகுக்கப்பட்டிருக்கிறதே ? * நோக்கம் வேண்டுமானால் நல்லதாக இருக்கலாம் . ஆனால் , வழிமுறை ஏற்கத்தக்கதல்ல . அனைத்து வீடுகளிலும் கழிப்பறைகள் கட்டப்படுவதை உறுதி செய்ய வேண்டியது மாநில அரசின் கடமை . அந்தக் கடமையை நிறைவேற்றாமல் கட்டுப்பாடுகள் விதிக்கக்கூடாது . 8 . பாரத ஸ்டேட் வங்கியின் ஏ . டி . எம்களில் ஒருமுறை எடுக்கப்படும் பணத்துக்கான உச்சவரம்பு ரூ . 40 ஆயிரத்திலிருந்து ரூ . 20 ஆயிரமாக குறைக்கப்பட்டிருக்கிறதே ? * எல்லாம் டிஜிடல் இந்தியா செய்யும் மாயம் . எடுக்கப்படும் பணத்தின் அளவு குறைக்கப்பட்டதால் , அதற்கு இணையாக ஏடிஎம்களில் இலவசமாக பணம் எடுப்பதற்கான எண்ணிக்கை இரட்டிப்பு ஆக்கப்பட வேண்டும் . அதை வங்கிகள் செய்யுமா ? 9 . தொடர்வண்டிகளில் அசைவ உணவு சாப்பிடுவோருக்கும் , சைவ உணவு சாப்பிடுவோருக்கும் தனித்தனியே இடம் ஒதுக்க வேண்டும் என்று கோரி குஜராத் உயர்நீதிமன்றத்தில் வழக்கு தொடரப்பட்டிருக்கிறதே ? * இது மிகவும் ஆபத்தான கோரிக்கை . தொடர்வண்டிப் பயணம் வழக்கமாக புதிய நண்பர்களை உருவாக்கிக் கொடுக்கும் . இந்த கோரிக்கை ஏற்கப்பட்டால் தொடர்வண்டிப் பயணம் எதிரிகளைத் தான் உருவாக்கிக் கொடுக்கும் . 10 . பிக்பாஸ் பற்றி ? * காலம் விலைமதிப்பற்றது என்பது எனது கருத்து . நான் ஒரு போதும் நேரத்தை வீணடித்தது கிடையாது . அதனால் நீங்கள் கேள்வி கேட்கும் பொருள் குறித்து எனக்கு எதுவும் தெரியாது .


நூற்றாண்டு கடந்து தொடர்ந்து வரும் காவிரி நதிநீர் பங்கீட்டு விவகாரத்தில் உச்சநீதிமன்றம் இன்று தீர்ப்பளிக்கிறது . இதையடுத்து தமிழ்நாடு - கர்நாடக எல்லையில் பாதுகாப்பு பலப்படுத்தப்பட்டுள்ளது . 2007 - ம் ஆண்டு பிப்ரவரி 5 - ம் தேதி இறுதி தீர்ப்பு வழங்கியது . அதில் , கர்நாடகா , தமிழகத்துக்கு 10 மாத கால இடைவெளியில் 192 டிஎம்சி காவிரி நீரை தமிழகத்துக்கு திறந்துவிட வேண்டும் என்று தீர்ப்பளித்தது . இதை எதிர்த்து தமிழகம் உச்சநீதிமன்றத்தில் மேல்முறையீடு செய்தது . அதில் , 192 டிஎம்சி நீர் போதாது என்பதால் கூடுதலாக 72 டிஎம்சி நீரை திறந்துவிட வேண்டும் என கோரியது . அதேவேளையில் கர்நாடகா , தமிழகத்துக்கு வழங்க வேண்டிய நீரை 132 டிஎம்சியாக குறைத்து உத்தரவிடக்கோரி மேல்முறையீடு செய்தது . இதே போல கேரளாவும் , புதுச்சேரியும் கூடுதல் நீரை திறந்துவிடக்கோரி மேல்முறையீடு செய்தன . உச்சநீதிமன்ற தலைமை நீதிபதி தீபக் மிஸ்ரா தலைமையில் நீதிபதிகள் அமித்வ ராய் , கான் வில்கர் ஆகியோர் அடங்கிய சிறப்பு அமர்வு , காவிரி மேல்முறையீட்டு வழக்கை வாரத்தில் 3 நாட்கள் வீதம் தினமும் வேகமாக விசாரித்தது . தமிழக அரசு தரப்பில் மூத்த வழக்கறிஞர் சேகர் நாப்டே , கர்நாடக அரசு சார்பாக மூத்த வழக்கறிஞர் ஃபாலி நாரிமன் , மத்திய அரசின் சார்பாக சொலிசிட்டர் ஜெனரல் ரஞ்சித் குமார் உட்பட கேரளா , புதுச்சேரி அரசின் வழக்கறிஞர்களும் இறுதி வாதம் செய்தனர் . கடந்த ஆண்டு செப்டம்பர் 20ம் தேதி அனைத்து தரப்பு வாதங்களும் நிறைவடைந்தன . அனைத்து தரப்பு வாதங்களையும் தெளிவாக கேட்ட நீதிபதிகள் , இறுதி தீர்ப்பை தேதி குறிப்பிடாமல் ஒத்திவைத்தனர் . நூற்றாண்டுக்கும் மேலாக தொடர்ந்து வரும் காவிரி நதிநீர் பங்கீட்டு விவகாரத்தில் உச்சநீதிமன்றம் இன்னும் சற்று நேரத்தில் தீர்ப்பு வழங்க உள்ளது . காவிரி விவகாரத்தில் இறுதித்தீர்ப்பு வர உள்ளதால் , தமிழ்நாடு - கர்நாடகா எல்லையில் பாதுகாப்பு பலப்படுத்தப்பட்டுள்ளது .


விஜய் ஜோதிகா நடித்து 2000 ஆம் ஆண்டு வெளிவந்த குஷி மற்றும் 2003 ஆம் ஆண்டு வெளிவந்த திருமலை ஆகிய இரண்டு படங்களும் சூப்பர் ஹிட் . இன்று வரை ரசிகர்கள் இந்த படங்களை கொண்டாடி வருகின்றனர் . இந்நிலையில் இளைய தளபதி விஜய் பைரவா படத்திற்கு பிறகு அட்லீ இயக்கத்தில் நடிக்கவுள்ளார் என அதிகார பூர்வமாக தகவல் வெளிவந்துள்ளது . இப்படத்தில் இவருக்கு ஜோடியாக சமந்தா அல்லது காஜல் நடிப்பதாக கூறப்படுகின்றது . இதில் சமந்தா கமிட் ஆகிவிட்டார் என நம்பத்தகுந்த வட்டாரங்கள் தெரிவித்துவரும் நிலையில் . தற்போது இப்படத்தில் ஒரு பவர்புல் பெண் கதாபாத்திரம் இருக்கிறதாம் . இதற்காக நடிகை ஜோதிகாவிடம் பேச்சு வார்த்தை நடந்து வருவதாக கூறப்படுகின்றது . ஒருவேளை இந்த படத்தில் நடிகை ஜோதிகா நடிக்க ஓகே சொல்லிட்டால் 13 வருடத்திற்கு பிறகு விஜய் - ஜோதிகா இணையும் படமாக இது இருக்கும் .


புகைப்படக் கலைஞர் பிரித்திகா மேனனைத் தொடர்ந்து இன்னும் சில பெண்கள் MeToo ' வில் தன்னைப்பிரித்து மேயத் தயாராக இருக்கிறார்கள் என்கிற தகவலால் பெரிதும் கலக்கமடைந்திருக்கிறார் நட்கர் பிரசாந்தின் தந்தையும் , நடிகரும் இயக்குநருமான தியாகராஜன் . MeToo ' வுல இல்லாதவங்க பேரை மட்டும் சொல்லுங்கப்பா . அந்த லிஸ்ட் ரொம்ப ஜாஸ்தியா இருக்கு’ என்று சொல்லுமளவுக்கு பாலியல் புகார்கள் சினிமா பிரபலங்கள் மீது குவிந்துவருகின்றன . இதில் நடிகர் அர்ஜூன் பெயருக்கு அடுத்தபடியாக ‘மம்பட்டியான்’ தியாகராஜன் கவனத்துக்கு வந்திருக்கிறார் . பொன்னர் சங்கர்’ படத்தில் புகைப்படக்கலைஞராக பணியாற்றியபோது , ஜலதோஷத்துக்கு பிராந்தி தருகிறேன் என்கிற பெயரில் தியகராஜன் தனக்கு நள்ளிரவு மற்றும் அதிகாலை வேளைகளில் செக்ஸ் தொல்லைகொடுத்து துன்புறுத்தியதாகவும் . உன்னை அடுத்த ஐஸ்வர்யா ராய் ஆக்குகிறேன் என்று சொல்லி அல்வா கொடுத்துள்ளார் . அதனால் சம்பளம் எதுவும் வாங்காமல் படப்பிடிப்பை விட்டு தப்பி ஓடியதாகவும் தெரிவித்திருந்தார் . அத்தோடு நில்லாமல் தன்னைப்போலவே தியாகராஜனால் பாதிக்கப்பட்ட சிலரை MeToo ' வில் கோர்க்க இவர் முயற்சித்து வருவதாக தியாகராஜனுக்கு தகவல் கிடைக்கவே , பிரித்திகா மேனனை தேடிச்சலித்த தியாகராஜன் , ‘என் மீது புகார் கொடுக்கும் பிரித்திகா மேனனை எவ்வளவோ தேடியும் கண்டுபிடிக்கமுடியவில்லை . எனவே இன்று மாலை 6 மணிக்கு பிரசாத் ஸ்டுடியோவில் பத்திரிகையாளர்களை சந்தித்து என் தரப்பை விளக்கவிருக்கிறேன்’ என்கிறார் . 6 மணிக்குள்ல இன்னும் ரெண்டுமூனுபேர் கிளம்பி வந்தாலும் வருவாங்க . அவங்களும் சேர்த்து ரெடியாயிட்டு வாங்க மம்பட்டியான் .


இதுவரை ஒருமுறை கூட ஐபிஎல் கோப்பையை வென்றிராத டெல்லி டேர்டெவில்ஸ் அணி , அடுத்த சீசனில் கோப்பையை வெல்லும் முனைப்பில் உள்ள டெல்லி அணியின் பயிற்சியாளர் குழுமத்தில் இந்திய அணியின் முன்னாள் வீரர் இணைந்துள்ளார் . கடந்த 2008ம் ஆண்டிலிருந்து ஐபிஎல் தொடர் நடத்தப்பட்டுவருகிறது . இதுவரை 11 சீசன்கள் நடந்து முடிந்துள்ளன . இதில் , சென்னை சூப்பர் கிங்ஸ் மற்றும் மும்பை இந்தியன்ஸ் அணிகள் தலா மூன்று முறையும் கொல்கத்தா நைட் ரைடர்ஸ் மற்றும் ஹைதராபாத் ( டெக்கான் சார்ஜர்ஸ் , சன்ரைசர்ஸ் ஹைதராபாத் ) அணிகள் தலா இரண்டு முறையும் கோப்பையை வென்றுள்ளன . ராஜஸ்தான் ராயல்ஸ் அணி ஒருமுறை ஐபிஎல் தொடரை வென்றுள்ளது . பஞ்சாப் , பெங்களூரு , டெல்லி ஆகிய மூன்று அணிகளும் இதுவரை ஒருமுறை கூட ஐபிஎல் கோப்பையை வென்றதில்லை . இந்த மூன்று அணிகளுமே கடந்த சீசனில் கோப்பையை வெல்லும் முனைப்பில் இருந்தது . ஆனால் கடந்த முறையும் இந்த அணிகளின் கனவு தகர்ந்தது . இந்நிலையில் , 2019 சீசனில் கோப்பையை வெல்லும் முனைப்பில் டெல்லி அணி தீவிரமாக உள்ளது . ஆஸ்திரேலிய அணியின் முன்னாள் வெற்றி கேப்டன் ரிக்கி பாண்டிங் , டெல்லி அணியின் தலைமை பயிற்சியாளராக செயல்பட்டுவருகிறார் . இந்திய அணியில் அறிமுகமாகி மிரட்டி கொண்டிருக்கும் இளம் திறமைகளான பிரித்வி ஷா , ரிஷப் பண்ட் ஆகியோர் டெல்லி அணியில் தான் உள்ளனர் . அவர்களை கண்டிப்பாக அந்த் அணி தக்கவைக்கும் . ஷ்ரேயாஸ் ஐயர் , விஜய் சங்கர் போன்ற வீரர்களும் டெல்லி அணியில் உள்ளனர் . இளம் வீரர்களை உள்ளடக்கிய டெல்லி அணியின் பயிற்சியாளர் குழுமத்தில் இந்திய அணியின் முன்னாள் வீரர் முகமது கைஃப் இணைந்துள்ளார் . ரிக்கி பாண்டிங் தலைமை பயிற்சியாளராக உள்ள டெல்லி டேர்டெவில்ஸ் அணியின் உதவி பயிற்சியாளராக முகமது கைஃப் நியமிக்கப்பட்டுள்ளார் . மிகச்சிறந்த ஃபீல்டரான முகமது கைஃப் , 2000லிருந்து 2006ம் ஆண்டுவரை இந்திய அணிக்காக ஆடினார் . அதன்பிறகு அணியில் இடம் கிடைக்காமல் இருந்துவந்த கைஃப் அண்மையில் சர்வதேச கிரிக்கெட்டிலிருந்து தனது ஓய்வை அறிவித்தது குறிப்பிடத்தக்கது .


ராமேஸ்வரம் பகுதி மீனவர்கள் 15 பேர் , புதுக்கோட்டை மீனவர்கள் 9 பேர் என மொத்தம் 24 மீனவர்களை , எல்லை தாண்டி மீன் பிடிக்க சென்றதாக இலங்கை கடற்படையினர் நேற்று முன்தினம் கைது செய்தனர் . ராமேஸ்வரம் தங்கச்சிமடத்தை சேர்ந்த வின்னரசன் , ரூதர் ஆகியோருக்கு சொந்தமான படகுகளில் அதே பகுதியை சேர்ந்த சீரிஸ் ( 28 ) , பூண்டிராஜ் ( 40 ) , நிசாந்த் ( 20 ) , முருகன் ( 43 ) , ஜாக்கோ ( 30 ) , ரூபன் ( 28 ) , இன்பம் ( 33 ) , அந்தோணி ( 28 ) , ஆலன் ( 25 ) , ராஜா ( 34 ) , தீபன் ( 30 ) , நடராஜன் ( 40 ) , மெல்ராஜ் ( 28 ) , சுவிசன் ( 32 ) , பேசில் ( 30 ) ஆகியோர் மீன் பிடித்து கொண்டிருந்தனர் . அப்போது , அங்கு வந்த இலங்கை கடற்படையினர் , மீனவர்கள் 15 பேரையும் கைது செய்தனர் . பின்னர் அவர்களை , மன்னார் நீதிமன்றத்தில் ஆஜர்படுத்தினர் . அனைவரும் 17ம் தேதி வரை காவலில் வைக்குமாறு நீதிமன்றம் உத்தரவிட்டது . இதையடுத்து , மீனவர்கள் வவுனியா சிறையில் அடைக்கப்பட்டனர் . இதேபோல் அதேநாளில் , புதுக்கோட்டை மாவட்டம் ஜெகதாபட்டினத்தைச் சேர்ந்த 9 மீனவர்கள் 2 படகுகளில் மீன்பிடித்து கொண்டிருந்தனர் . அவர்களையும் இலங்கைக் கடற்படையினர் கைது செய்தனர் . அவர்களை , மார்ச் 15ம் தேதி வரை காவலில் வைக்க நீதிமன்றம் உத்தரவிட்டது . அதையடுத்து , 9 மீனவர்களும் யாழ்ப்பாணம் சிறையில் அடைக்கப்பட்டனர் . ஒரே நாளில் 24 மீனவர்கள் கைது செய்யப்பட்ட சம்பவம் பெரும் பரபரப்பை ஏற்படுத்தியது . இந்நிலையில் , திமுக செயல் தலைவர் மு . க . ஸ்டாலின் , நடுக்கடலில் மீனவர்களை கைது செய்த் இலங்கை கடற்படைக்கு கண்டனம் தெரிவித்துள்ளார் . இதுகுறித்து மு . க . ஸ்டாலின் கூறியிருப்பதாவதுஃ - தமிழக மீனவர்களை இலங்கை அரசு கொடுமை செய்வதை எந்த அரசாலும் அனுமதிக்க முடியாது . இதற்கு உரிய நடவடிக்கை எடுக்க அதிமுக அரசு மத்திய அரசுக்கு அழுத்தம் கொடுத்து மீனவர்களை விடுவிக்க நடவடிக்கை எடுக்க வேண்டும் . இதற்காக மீன்வளத்துறை அமைச்சர் , உடனடியாக டெல்லி சென்று , மத்திய அரசிடம் பேச வேண்டும் . வெளியுறவு துறை அமைச்சர் மற்றும் பிரதமரை சந்தித்து உடனடி நடவடிக்கை மேற்கொள்ள வேண்டும் . இலங்கையில் உள்ள மீனவர்களை விடுவிக்க போர்க்கால அடிப்படையில் உரிய நடவடிக்கை எடுக்க வேண்டும் . மத்திய அரசுக்கு கடிதம் எழுதுவதோடு , தமிழக முதல்வர் எடப்பாடி பழனிச்சாமி இருந்துவிடக்கூடாது . இவ்வாறு அவர் தெரிவித்துள்ளார் .


இந்தியாவிற்காக இரண்டு வெள்ளி வென்ற பாரா சைக்கிள் சாம்பியனின் செயற்கைக் காலை கழற்றும்படி உத்தவரவிட்டு , விமான நிலைய அதிகாரிகள் அவரை வேதனைக்கு உள்ளாக்கினார்கள் ஆசிய பாரா சைக்கிள் சாம்பியன்ஷிப் - 2013 போட்டியில் இந்தியாவுக்காக பங்கேற்று இரண்டு வெள்ளிப்பதக்கங்களை வென்றவர் ஆதித்யா மேத்தா . கடந்த 11 - ஆம் தேதி பெங்களூரு விமான நிலையத்திற்கு வந்தபோது அங்கு சோதனை நடத்திக் கொண்டிருந்த அதிகாரிகள் அவர் அணிந்திருந்த செயற்கைக் காலை கழற்றும்படி கூறியுள்ளனர் . செயற்கைக் காலை கழற்றி மீண்டும் பொருத்துவதால் ஏற்படும் வலியையும் , வேதனையையும் மேத்தா விவரித்தபோதும் , பாதுகாப்பு அதிகாரிகள் தொடர்ந்து பிடிவாதமாக சோதனை நடத்தியுள்ளனர் . இது குறித்து செய்தி நிறுவனம் ஒன்றுக்கு பேட்டி அளித்துள்ள ஆதித்யா மேத்தா , “சோதனையின்போது அறுவை சிகிச்சை செய்யப்பட்ட காலில் காயங்கள் இருப்பதைக் காண்பித்தும் பாதுகாப்பு அதிகாரிகள் அதை பொருட்படுத்தவில்லை . செயற்கைக் காலை ஒருமுறை கழற்றி அணிய 45 நிமிடங்கள் வரை ஆகும் . ஆனால் , என் செயற்கைக் காலை நிதானமாக அணியக்கூட அவர்கள் அவகாசம் தரவில்லை . அவற்றை விரைவாக அணியுமாறு என்னை அவசரப்படுத்தினார்கள் . இதனால் என் காலில் அடிபட்டு இரத்தம் வந்தது . இதே போன்ற சம்பவம் இரண்டு மாதங்களுக்கு முன்பும் எனக்கு ஏற்பட்டது . கடந்த முறை நான் யாரிடம் புகார் கூறினேனோ , அந்த அதிகாரியே என்னை இந்த முறை சோதனை அறைக்கு செல்லுமாறு உத்தர விட்டார் . என் காலில் உள்ள பிரச்சினையைப் பற்றி கூறிய போது , அது உங்கள் பிரச்சினை என்று கூறினார் . பெங்களூரு விமான நிலையத்தில் எனக்கு ஏற்பட்ட அவஸ்தை வேறு எந்த விமான நிலையத்திலும் ஏற்பட்ட தில்லை” என்று தெரிவித்தார் .


பாகிஸ்தான் அணியின் வாரிசு வீரர் உஸ்மான் காதீர் , ஆஸ்திரேலிய அணிக்காக ஆடுவதில் ஆர்வமாக உள்ளார் . ஆஸ்திரேலிய அணியில் இடம்பெறும் நாளுக்காக காத்திருக்கிறார் . பாகிஸ்தான் அணியின் முன்னாள் வீரர் அப்துல் காதீர் . இவர் பாகிஸ்தான் அணிக்காக 67 டெஸ்ட் மற்றும் 104 ஒருநாள் போட்டிகளில் ஆடியுள்ளார் . இவரது மகன் உஸ்மான் காதீர் . இவர் பாகிஸ்தான் அணியில் சில தொடர்களில் இடம்பெற்றிருந்தும் ஆடும் லெவனில் வாய்ப்பு கிடைக்கவில்லை . பென்ச்சிலேயே அமரவைக்கப்பட்டிருந்தார் . பாகிஸ்தான் அணியில் ஆட வாய்ப்பு கிடைக்காமல் விரக்தியில் இருந்த உஸ்மான் காதீருக்கு ஆஸ்திரேலிய அணி வாய்ப்பு வழங்கியது . அவரும் திறமையை நிரூபித்தார் . ஆஸ்திரேலியாவுக்கு சுற்றுப்பயணம் செய்துள்ள தென்னாப்பிரிக்க அணிக்கு எதிராக ஆஸ்திரேலியா பிரைம் மினிஸ்டர் லெவன் அணி பயிற்சி போட்டியில் ஆடியது . அந்த அணியில் இடம்பெற்றிருந்த உஸ்மான் 3 விக்கெட்டுகளை வீழ்த்தினார் . லெக் ஸ்பின் , கூக்ளி ஆகிய பந்துகளை அருமையாக வீசினார் . இவர் தற்போது ஆஸ்திரேலியாவில் தற்காலிக ஆக்டிவிடி விசாவில் தான் தங்கியுள்ளார் . தனக்கு ஆட வாய்ப்பளித்த ஆஸ்திரேலிய அணியிலேயே தொடர்ந்து ஆட விரும்பும் உஸ்மான் , திறமையின் அடிப்படையில் சிறப்பு விசாவிற்கு விண்ணப்பிக்க திட்டமிட்டுள்ளார் . அந்த விசா கிடைத்துவிட்டால் , ஆஸ்திரேலியாவிலேயே தங்கி அந்த நாட்டு அணிக்காக அவர் ஆடலாம் . 2020 டி20 உலக கோப்பையில் ஆஸ்திரேலிய அணிக்காக ஆடுவதே தனது இலக்கு என உஸ்மான் காதீர் தெரிவித்துள்ளார் . மேலும் அதற்கு முன்னதாக ஒருநாள் அல்லது டெஸ்ட் அணியில் ஆட வாய்ப்பு கிடைத்தால் உடனடியாக அதை ஏற்று தயாராக இருப்பதாகவும் தெரிவித்துள்ளார் . இதுதொடர்பாக மேலும் பேசியுள்ள உஸ்மான் காதீர் , எனது தந்தையிடம் ஆஸ்திரேலிய அணிக்காக ஆட விரும்பும் எனது விருப்பத்தை தெரிவித்தேன் . ஆனால் அவர் பாகிஸ்தான் அணிக்காக ஆட பணித்தார் . ஆனால் நானும் கடந்த இரண்டு ஆண்டுகளாக பாகிஸ்தான் அணியில் ஆட வாய்ப்பே கிடைக்கவில்லை . எப்போதுமே பென்ச்சிலேயே அமரவைக்கப்பட்டேன் . ஆனால் ஆஸ்திரேலியாவில் எனக்கு ஆட வாய்ப்பு வழங்கப்பட்டது . நானும் திறமையை நிரூபித்தேன் . இந்நிலையில் , தற்போது எனது தந்தையும் எனது விருப்பத்திற்கு இசைவு தெரிவித்துவிட்டார் என உஸ்மான் காதீர் தெரிவித்துள்ளார் .


CSK தான் என்னோட மாபெரும்கனவு . . . . ! மனம் திறந்த தினேஷ் கார்த்திக் . . . ! தனக்கு சென்னை சூப்பர் கிங்க்ஸ் அணியில் விளையாட வேண்டும் என்பது தான் தன்னுடை மாபெரும் கனவு என தெரிவித்தார் 1 நிமிடத்தில் உலகத்தையே திரும்பி பார்க்க வைத்த வீரத்தமிழன் தினேஷ் கார்த்திக் என தமிழக கிரிக்கெட் வீரரை பாராட்டி தள்ளி விட்டனர் ரசிகர்கள் இந்தியா , இலங்கை , பங்களாதேஷ் இடையேயான முத்தரப்பு டி 20 கிரிக்கெட் தொடரின் இறுதிப் போட்டியில் பங்களாதேஷ் இந்திய அணிகள் மோதின . 20 ஓவர்களில் பங்களாதேஷ் 8 விக்கெட் இழப்பிற்கு 166 ரன்கள் எடுத்தது கடைசி நேர ஆட்டம் தினேஷ் கார்த்திக் 8 பந்துகளில் 29 ரன்கள் அடித்து வெற்றியை இந்திய அணிக்கு பறித்துக் கொடுத்தார் . கடைசி பந்தில் 5 ரன் தேவை என்ற நிலையில் , தினேஷ் சிக்சர் விளாசி வெற்றியை உறுதி செய்தார் . கடையில் இந்திய அணி 20 ஓவரில் 6 விக்கெட்டுக்கு 168 ரன்கள் எடுத்து வெற்றி பெற்றது . இந்நிலையில் செய்தியாளர்களை சந்தித்த தினேஷ் கார்த்திக் , தனக்கு சென்னை சூப்பர் கிங்க்ஸ் அணியில் விளையாட வேண்டும் என்பது தான் தன்னுடை மாபெரும் கனவு என தெரிவித்தார் . ஒரே நாளில் அனைவரின் கவனத்தை பெற்றதோடு இந்தியாவிற்கு மாபெரும் பெருமை சேர்த்து விட்டார் தினேஷ் கார்த்திக் .


ஆஸ்திரேலியாவுக்கு எதிரான இரண்டாவது டி20 போட்டியில் கேட்ச்சை விட்டதோடு அவ்வப்போது மற்ற போட்டிகளிலும் சில பந்துகளை விட்டுவிடுகிறார் ரிஷப் பண்ட் . அதனால் பேட்டிங்கில் சிறப்பாக ஆடினாலும் விக்கெட் கீப்பிங்கில் தோனியின் இடத்தை பூர்த்தி செய்வாரா என்ற சந்தேகம் எழுந்த நிலையில் , அந்த நம்பிக்கையை ஒற்றை செயலில் கொடுத்துவிட்டார் . தோனியின் இடத்தை ரிஷப் பண்ட்டை வைத்து பூர்த்தி செய்யும் எண்ணத்தில் உள்ளது இந்திய அணி . அடுத்த ஆண்டு நடக்கும் உலக கோப்பை வரைதான் அதிகபட்சம் தோனி ஆடுவார் . அதன்பிறகு ஓய்வு பெற்றுவிடுவார் . எனவே அவரது இடத்திற்கு இப்போதிலிருந்தே ஒரு வீரரை உருவாக்குவது அவசியம் . அந்த வகையில் ரிஷப் பண்ட்டை தோனியின் இடத்திற்கு தயார் செய்துவருகிறது இந்திய அணி . ஆனால் பேட்டிங்கில் சோபித்தாலும் , விக்கெட் கீப்பிங்கில் பெரியளவில் சோபிக்காமல் சொதப்பிவருகிறார் ரிஷப் பண்ட் . இங்கிலாந்துக்கு எதிரான டெஸ்ட் தொடரில் அவர் அறிமுகமானபோதே அவரது விக்கெட் கீப்பிங் டெக்னிக் விமர்சனத்துக்குள்ளானது . அதற்கேற்றாற்போல அவரும் தொடர்ந்து விக்கெட் கீப்பிங்கில் சிறு சிறு தவறுகளை செய்வதோடு அவ்வப்போது கேட்ச்களையும் பேட்ஸ்மேன்கள் அடிக்க தவறும் பந்துகளையும் விட்டுவிடுகிறார் . ஆஸ்திரேலியாவுக்கு எதிரான நேற்றைய இரண்டாவது டி20 போட்டியில் கூட புவனேஷ்வர் குமாரின் பவுலிங்கில் ஷார்ட்டுக்கு ஒரு கேட்ச்சை விட்டதோடு , ஓரிரு பந்துகளையும் பிடிக்காமல் விட்டு ரன் கொடுத்தார் . அதனால் அவரது விக்கெட் கீப்பிங் திறன் மீது விமர்சனங்கள் வலுத்தாலும் கூட , தான் தோனியை இடத்தை பூர்த்தி செய்ய தகுதியான நபர்தான் என்பதை ஒற்றை செயலில் நிரூபித்து காட்டியுள்ளார் . பொதுவாக ரிவியூ கேட்பதில் தோனி வல்லவர் . பெரும்பாலும் அவரது கணிப்பு சரியாகவே இருக்கும் . விக்கெட் கீப்பர் தோனியின் ஆலோசனையை பெற்றபிறகே கேப்டன் கோலியாக இருந்தாலும் ரோஹித்தாக இருந்தாலும் ரிவியூ கேட்பர் . அந்தளவிற்கு தோனியின் மீது நம்பிக்கை . அந்த நம்பிக்கையை காக்கும் வகையில் தோனியும் சரியாகத்தான் வழிநடத்துவார் . டி20 போட்டிகளில் தோனி இல்லாத நிலையில் , அவரது இடத்தை எந்தளவிற்கு ரிஷப் பண்ட் பூர்த்தி செய்வார் என்று சந்தேகம் இருந்தது . ஆனால் தன்னால் தோனியின் இடத்தை நிரப்ப முடியும் என்பதை ரிவியூ கேட்கும் தெளிவின்மூலம் உணர்த்தியுள்ளார் ரிஷப் . ஆஸ்திரேலியாவுக்கு எதிரான இரண்டாவது டி20 போட்டியில் குல்தீப் யாதவ் வீசிய 12வது ஓவரின் இரண்டாவது பந்தை அலெக்ஸ் கேரி எதிர்கொண்டு ஆடினார் . அந்த பந்து அவரது முழங்கைக்கு அருகே பட்டு அதை ரிஷப் கேட்ச் செய்தார் . பேட்ஸ்மேனின் கையுறைக்கு மிகவும் அருகில் சென்றதால் பந்து கையுறையில்தான் பட்டது என நம்பிய குல்தீப் , உறுதியாக இருந்தார் . குல்தீப்பின் உறுதி மற்றும் பந்து கையுறைக்கு மிகவும் நெருக்கமாக சென்றதால் , ரோஹித் சர்மா மற்றும் கோலி ஆகிய இருவரும் ரிவியூ கேட்பதற்காக ரிஷப்பின் கருத்தை கேட்டனர் . பந்து கையுறையில் படவில்லை என்பதை உறுதியாக நம்பிய ரிஷப் , ரிவியூ கேட்கவேண்டாம் என திட்டவட்டமாக தெரிவித்துவிட்டார் . அதனால் ரிவியூ கேட்கவில்லை . ரிஷப் தெளிவாக பார்த்து உறுதியாக கூறியதால் ஒரு ரிவியூ தப்பியது . அந்த ரிவியூவால் பெரியளவில் இந்திய அணிக்கு பயனோ பாதிப்போ இல்லையென்றாலும் ரிவியூ விஷயத்தில் தோனியை போலவே ரிஷப் உறுதியாக செயல்பட்டது கவனத்தை ஈர்த்துள்ளது .


முதல் நாள் ஆட்டம் முடிந்த பிறகு இங்கிலாந்து பேட்ஸ்மேன் ஜோ ரூட் செய்தியாளர்களைச் சந்தித்தார் . அப்போது கூறியதாவதுஃ மொயீன் அலி மிக அற்புதமாக விளையாடியதாக நினைத்துப் பார்க்கிறேன் . அவர் மிகக் கடினமான தருணத்தில்தான் பேட் செய்வதற்காக களமிறங்கினார் . நாங்கள் இரு விக்கெட்டுகளை இழந்து தவித்த நேரத்தில் மொயீன் அலி முதிர்ச்சியான ஆட்டத்தை வெளிப்படுத்தினார் . இதேபோன்றுதான் இந்த ஆண்டு முழுவதும் அவர் விளையாடியிருக்கிறார் . முதல் நாளைப் போன்றே 2 - ஆவது நாளிலும் அவர் சிறப்பாக ஆடுவார் என்று நம்புகிறேன் . அப்படி விளையாடும்பட்சத்தில் இந்திய பெளலர்கள் நெருக்கடிக்குள்ளாவதோடு , மொயீன் அலிக்கு பந்துவீச சிரமப்படுவார்கள் . 2 - ஆவது நாளிலும் எங்கள் அணி சிறப்பாக ஆடும்பட்சத்தில் வலுவான ஸ்கோரை குவிக்க முடியும் . அதன்மூலம் இந்திய அணிக்கு நெருக்கடி கொடுக்க முடியும் என நம்புகிறேன் என்றார் .


விஸ்வரூபம் 2 திரைப்படம் வெளியாகும் நாளில் வெளியாக இருந்த நயன்தாராவின் கோலமாவு கோகிலா தள்ளிப்போனதற்கு லைக்கா நிறுவனத்திடம் சென்று நடிகர் கமல் நடத்திய பேச்சுவார்த்தையே காரணம் என்று சொல்லப்படுகிறது . கடந்த 2013ம் ஆண்டே விஸ்வரூபம் 2 படத்தை எடுத்து முடித்துவிட்டார் கமல் . ஆனால் படத்தின் தயாரிப்பாளர் ஆஸ்கர் பிலிம்ஸ் ரவிச்சந்திரனுக்கு ஏற்பட்ட பைனான்ஸ் பிரச்சனையால் அந்த படத்தை வெளியிட முடியாத சூழல் இருந்தது . இந்த ஆண்டு துவக்கத்தில் ஆஸ்கர் பிலிம்சிடம் இருந்து விஸ்வரூபம் 2 திரைப்படத்தை கமலின் ராஜ்கமல் இன்டர்நேசனல் பிலிம்ஸ் வாங்கியது . பின்னர் சில காட்சிகளை மட்டும் மீண்டும் எடுத்து தற்போது படம் ரிலீசுக்கு தயாராக உள்ளது . ஆகஸ்ட் 10ந் தேதியன்று விஸ்வரூபம் 2 உலகம் முழுவதும் வெளியாக உள்ளது . அதே நாளில் நயன்தாராவை கதையின் நாயகியாக வைத்து எடுக்கப்பட்டுள்ள கோலமாவு கோகிலா படமும் வெளியாக இருந்தது . ஏற்கனவே நயன்தாரா கதையின் நாயகியாக நடித்த அறம் திரைப்படம் நல்ல வெற்றி பெற்றது . மேலும் கோல மாவு கோகிலா டிரெய்லர் மற்றும் பாடல்கள் ரசிகர்கள் மத்தியில் பெரும் எதிர்பார்ப்பு ஏற்பட்டது . இதனால் நியோகஸ்தர்களும் , தியேட்டர் உரிமையாளர்களும் கோலமாவு கோகிலா படத்தை அதிக திரையரங்குகளில் திரையிட முன்வந்தனர் . கோலமாவு கோகிலா சிறிய பட்ஜெட்டில் உருவான படம் . ஆனால் விஸ்வரூபம் 2 பெரிய பட்ஜெட் படம் . இருந்தாலும் விஸ்வரூபம் 2க்கு 50 சதவீதும் கோலமாவு கோகிலாவுக்கு 50 சதவீதம் என தியேட்டர்களை பிரித்துக் கொள்ள விநியோகஸ்தர்கள் முடிவு செய்தனர் . ஆனால் கமல் 50 சதவீத திரையரங்குகளில் மட்டும் விஸ்வரூபம் 2ஐ திரையிட்டால் போட்ட முதலை எடுக்கவே வெகு நாள் ஆகிவிடும் . இதில் தமிழ்ராக்கர்ஸ் போன்ற திருட்டு இணையதளங்கள் வேறு படத்தை முதல் நாளிலேயே வெளியே விட்டுவிடுவார்கள் என்பதால் கோலமாவு கோகிலா படத்தை ஒத்திவைக்க முடியுமா என்று தயாரிப்பாளரான லைக்காவை அணுகினார் . ஆகஸ்ட் 10க்கு பதில் ஆகஸ்ட் 24ந் தேதி கோலமாவு கோகிலாவை வெளியிடும் படி கமல் தரப்பில் லைக்காவிடம் கோரப்பட்டது . ஆனால் அத்தனை நாட்கள் ஒத்திவைக்க முடியாது வேண்டும் என்றால் ஒரே ஒரு வாரம் தள்ளி வைத்துக் கொள்கிறோம் என்று கமலுக்காக கரிசனம் காட்டியுள்ளது லைக்கா . இதனால் தான் ஆகஸ்ட் 10 வெளியாகும் என்று அறிவிக்கப்பட்டிருந்த விஸ்வரூபம் 2 ஆகஸ்ட் 17க்கு ஒத்திவைக்கப்பட்டுள்ளது .


நாடாளுமன்றக் குளிர்காலக் கூட்டத்தொடரின் கடைசிநாளான நேற்று மக்களவையின் சபாநாயகர் சுமித்ரா மகாஜான் அறிவிப்பு வெளியிட்டார் . அவர் கூறியதாவது - 61 மணிநேரம் நாடாளுமன்ற குளிர்காலக் கூட்டத் தொடர் கடந்த டிசம்பர் மாதம் 15 - ந்தேதி தொடங்கி , ஜனவரி 5 - ந்தேதி வரை நடந்துள்ளது . இந்த கூட்டத்தொடரில் 13 நாட்கள் , அதாவது 61 மணி நேரம் 48 நிமிடங்கள் அவை நடந்துள்ளது . 16 மசோதாக்கள் இந்த கூட்டத்தொடரில் அரசு சார்பில் 16 மசோதாக்கள் அறிமுகம் செய்யப்பட்டு , 12 மசோதாக்கள் நிறைவேற்றப்பட்டுள்ளன . குறிப்பாக முத்தலாக் தடை சட்ட மசோதா , மத்திய சாலை நிதி மசோதா , தலைநகர் டெல்லி சட்ட மசோதா , சரக்கு மற்றும் சேவை மசோதா திருத்த மசோதா , உயர் நீதிமன்றம் , உச்ச நீதிமன்ற நீதிபதிகள் ஊதிய உயர்வு குறித்த மசோதா , உள்ளிட்ட 12 மசோதாக்கள் நிறைவேற்றப்பட்டன . 14 மணி நேரம் பாதிப்பு இந்த கூட்டத் தொடரில் அவையில் நடந்த கூச்சல் , குழப்பங்கள் , அமளியால் 14 மணிநேரம் 51 நிமிடங்கள் அவை நடவடிக்கைகள் பாதிக்கப்பட்டுள்ளன . இதில் 8மணி நேரம் 10 நிமிடங்கள் பல்வேறு முக்கிய விஷயங்களுக்காக அதிக நேரம் செலவு செய்யப்பட்டுள்ளது . 280 கேள்விகள் இந்த தொடரில் குரல்வழி பதில் கூறும் 280 கேள்விகள் கேட்கப்பட்டதில் , அதில் 45 கேள்விகளுக்கு பதில் அளிக்கப்பட்டன . மற்ற கேள்விகளுக்கு எழுத்து மூலம் பதில் அளிக்கப்பட்டன . ஒட்டுமொத்தமாக 3 ஆயிரத்து 220 கேள்விகள் அவையில் தாக்கல் செய்யப்பட்டு இருந்தன . சபையில் உள்ள உறுப்பினர்கள் மூலம் மக்களின் அவசர நலன் சார்ந்த 198 விஷயங்கள் எழுப்பப்பட்டன , 377 விதியின் கீழ் 226 விஷயங்கள் எழுப்பப்பட்டன . இந்த தொடரில் நிலைக்குழுக்கள் 41 அறிக்கைகள் தாக்கல் செய்யப்பட்டன . ஓகிபுயல் பல்வேறு மாநிலங்களை ருத்ரதாண்டவமாடி , உயிர்பலி வாங்கிய ஓகி புயல் குறித்து 193 விதியின் கீழ் விவாதிக்கப்பட்டு , அதற்கு உள்துறை அமைச்சர் பதில் அளித்தார் . இந்த தொடரில் மொத்தம் 2ஆயிரத்து 255 ஆவணங்கள் அமைச்சர்கள் தங்கள் துறைரீதியாக தாக்கல் செய்தனர் . தனிநபர் மசோதாக்கள் 98 தாக்கல் செய்யப்பட்டன . இவ்வாறு அவர் தெரிவித்தார் . ஒத்திவைப்பு குளிர்காலக் கூட்டத்தொடர் முடிந்தது , மக்களவை தேதி குறிப்பிடாமல் ஒத்திவைக்கப்படுகிறது என அவைத்தலைவர் சுமித்ரா மகாஜன் அறிவிப்பு வௌியிடும்போது , பிரதமர் மோடி அவையில் இருந்தார் என்பது குறிப்பிடத்தக்கது .


பெண்ணை மிரட்டி தனியாக அழைத்து சென்று அண்ணன் , தம்பி இருவரும் பாலியல் பலாத்காரம் செய்தனர் . நண்பர்களும் கற்பழிக்க முயற்சி செய்த சம்பவம் பெரும் அதிர்ச்சியை ஏற்படுத்தியுள்ளது . தஞ்சையைச் சேர்ந்தவர் தீபக் இவர் தனியார் பள்ளியில் பிளஸ் 1 படித்து வருகிறார் . இவரது காதலி தாமரை . அரசு பள்ளியில் பிளஸ் 1 படித்து வருகிறார் . 2 பேரும் நேற்று முன்தினம் இரவு பைக்கில் தஞ்சை பைபாஸ் சாலை புதுஆற்றின் கரையோரம் நின்று பேசிக்கொண்டிருந்தனர் . அப்போது அந்த வழியாக அண்ணன் - தம்பிகளான இளவரசன் , கார்த்தி ஆகியோர் பைக்கில் வந்தனர் . ஆற்றின் கரையோரம் இளம்ஜோடி நின்றுகொண்டு இருப்பதை பார்த்து பைக்கை நிறுத்தி விட்டு அவர்கள் இருக்கும் இடத்துக்கு சென்றனர் . இரவு நேரத்தில் இங்கு என்ன வேலை என்று கூறி 2 பேரம் சேர்ந்து முத்துவை மிரட்டி அங்கிருந்து விரட்டி விட்டனர் . காதலனும் அவர்களுக்கு பயந்து தனது காதலியை அங்கேயே விட்டுவிட்டு தப்பித்து ஓடியுள்ளான் . பின்னர் அந்த பெண்ணை மிரட்டி தனியாக அழைத்து சென்று அண்ணன் , தம்பி இருவரும் பாலியல் பலாத்காரம் செய்தனர் . பின்னர் இளவரசன் தனது நண்பர்களுக்கு செல்போனில் தகவல் தெரிவித்தார் . இதையடுத்து , ரவிச்சந்திரன் , இளவரசன் , செல்வம் , நடராஜன் ஆகிய 4 பேர் வந்தனர் . இதன்பின்னர் அந்த பெண்ணை 4 பேரும் சேர்ந்து பலாத்காரம் செய்ய முயற்சித்தனர் . அப்போது அந்த பெண்ணுக்கு திடீரென வலிப்பு ஏற்பட்டு துடித்தார் . இளம் பெண்ணின் அலறல் சத்தம் கேட்டதும் அந்த வழியாக சென்றவர்கள் ஓடி வந்தனர் . இதனால் 6 பேரும் தப்பித்து ஓடி விட்டனர் . அந்த பெண்ணை மீட்டு தஞ்சை தாலுகா போலீசாருக்கு தகவல் தெரிவித்தனர் . உடனே சம்பவ இடத்திற்கு வந்த போலீசார் , அந்த பெண்ணை மீட்டு மருத்துவமனைக்கு சிகிச்சைக்காக அனுப்பி வைத்தனர் . மேலும் சகோதர்கள் இளவரசன் , கார்த்தி மற்றும் 4 நண்பர்கள் என 6 பேரையும் கைது செய்தனர் .


தமிழகத்தில் பலரும் எதிர்பார்க்காத சில அதிரடி மாற்றங்கள் தற்போது நடந்து வருகிறது , இது சிலருக்கு பிடிக்கவில்லை என்றாலும் ஏற்றுக்கொண்டுதான் ஆகா வேண்டும் என்கிற சூழ்நிலைக்கு மக்கள் தள்ளப்பட்டுள்ளனர் என பல பிரபலங்கள் தங்களுடைய கருத்தை முன்வைத்து வருகின்றனர் . காரணம் முதலமைச்சர் பன்னீர் செல்வம் பதவியை ராஜினமா செய்ய , அந்த இடத்திற்கு தற்போது பொது செயலாளர் சசிகலா வந்துள்ளார் . இந்நிலையில் முதல்மரியாதை , போன்ற பல படங்களில் நடித்த மலையாள நடிகை ரஞ்சனி தன்னுடைய கருத்தை சமூக வலைத்தளத்தில் பதிவிட்டுள்ளார் . அவர் கூறுகையில் ‘தமிழ் நாட்டு மக்களை சசிகலா முட்டாள் என்று நினைத்தாரா ? அது எப்படி சசிகலாவை போய் முதல்வராக ஏற்பது ? அம்மாவின் பணிப்பெண் என்பதை தவிர சசிகலாவுக்கு என்ன தகுதி உள்ளது . இதை நான் எதிர்க்கிறேன்’ என ரஞ்சனி கோபமாக தெரிவித்துள்ளார் . இவரது கருத்து மேலும் சர்ச்சைகளை ஏற்படுத்தியுள்ளது .


ரஷ்ய தலைநகர் மாஸ்கோவில் இன்று நடைபெற்ற உலக கோப்பை கால்பந்து போட்டியின் அறிமுக ஆட்டத்தில் ரஷ்ய அணி 5 – 0 என்ற கோல் கணக்கில் சவுத அரேபியாவை வீழ்த்தி தன்து மதல் வெற்றியைப் பதிவு செய்தது . உலகின் மிகப்பெரிய விளையாட்டு திருவிழாக்களில் ஒன்றான உலகக்கோப்பை கால்பந்து தொடர் 4 ஆண்டுகளுக்கு ஒருமுறை நடத்தப்படுகிறது . கடைசியாக 2014 - ம் ஆண்டு பிரேசிலில் நடந்த உலக கோப்பை போட்டியில் ஜெர்மனி வெற்றி பெற்று கோப்பையை கைப்பற்றியது . . இந்த நிலையில் ரசிகர்கள் ஆவலோடு எதிர்பார்த்த 21 - வது உலக கோப்பை கால்பந்து போட்டி ரஷியாவில் இரவு 8.30 மணிக்கு தொடங்கியது . இதில் ரஷியா - சவுதி அரேபியா பலப்பரீட்சை நடத்தின . முன்னதாக இரவு 8 மணிக்கு கோலாகலமான தொடக்க விழாவுடன் உலகக் கோப்பை தொடர் தொடங்கியது . இங்கிலாந்தின் பிரபல பாப் பாடகர் ராப்பி வில்லியம்ஸ் இசை விருந்து அளித்தார் . அப்போது பிரேசில் முன்னாள் வீரர் ரொனால்டோ பந்தை உதைத்து போட்டியை தொடங்கி வைத்தார் . அதன்பின் ஜிம்னாஸ்டிக்ஸ் கலைஞர்களின் சாகசமும் நடைபெற்றது . இந்த போட்டியை ரஷிய அதிபர் விளாடிமிர் புதின் , சவுதி அரேபியா இளவரசர் மொகமது பின் சல்மான் , ஃபிபா அமைப்பின் தலைவர் ஜியான்னி இன்பாண்டினோ ஆகியோர் கண்டுகளித்தனர் . இப்போட்டி தொடங்கிய 12 - வது நிமிடத்தில் ரஷியா அணியின் கசின்ஸ்கீ ஒரு கோல் அடித்தார் . அதைத்தொடர்ந்து 43 - வது நிமிடத்தில் டென்னிஸ் செரிஷேவ் இரண்டாவது கோல் அடித்தார் . இதனால் முதல்பாதி நேர ஆட்டத்தில் ரஷியா அணி 2 - 0 என முன்னிலை பெற்றது . தொடர்ந்து நடந்த இரண்டாவது பாதிநேர ஆட்டத்தின் 71 - வது நிமிடத்தில் ரஷியா அணியின் டிசியூபா கோல் அடித்தார் . இறுதிநேர ஆட்டத்தில் ரஷியாவின் டென்னிஸ் செரிஷேவ் தனது இரண்டாவது கோலை அடித்தார் . அதன்பின் ரஷியாவில் கோலோவின் மேற்கொண்டு ஒரு கோல் அடித்தார் . சவுதி அரேபியா அணியினர் இறுதிவரை முயன்றும் ஒரு கோல் கூட அடிக்க முடியவில்லை . இறுதியில் ரஷியா அணி 5 - 0 என்ற கோல் கணக்கில் வெற்றி பெற்று 3 புள்ளிகளை அள்ளியது . இந்த போட்டியில் ரஷியா அணி வெல்லும் என ‘அசிலிஷ்’ என்ற பூனை ஏற்கனவே கணித்தது . தற்போது அந்த பூனையின் ஆருடம் பலித்துவிட்டது . நாளை நடைபெறும் லீக் போட்டிகளில் எகிப்து - உருகுவே , மொராக்கோ - ஈரான் , போர்ச்சுக்கல் - ஸ்பெயின் ஆகிய அணிகள் மோதுகின்றன .


மத்திய உள்துறை அமைச்சர் ராஜ்நாத் சிங்குடன் தமிழக அமைச்சர்கள் இன்று சந்தித்துப் பேசினர் . இந்த சந்திப்பின்போது , நீட் தேர்வில் இருந்து விலக்கு சட்டத்துக்கு குடியரசு தலைவர் ஒப்புதலை உடனே பெற்று தர வேண்டும் என்று வலியுறுத்தி உள்ளனர் . மக்களவை துணை சபாநாயகர் தம்பிதுரை , தலைமையில் தமிழக அமைச்சர்கள் , ராஜ்நாத் சிங்கை சந்தித்தனர் . இந்த சந்திப்பின்போது , தமிழகத்துக்கு நீட் தேர்வில் இருந்து விலக்கு சட்டத்துக்கு குடியரசு தலைவர் ஒப்புதலை பெற்றுத்தர ஒப்புதல் தர வேண்டும் என்று வலியுறுத்தியுள்ளனர் . பின்னர் , மக்களவை துணை சபாநாயகர் தம்பிதுரை , டெல்லியில் செய்தியாளர்களைச் சந்தித்தார் . அப்போது பேசிய அவர் , தமிழகத்துக்கு நீட் தேர்வில் இருந்து விலக்கு தேவை என்பதை வலியுறுத்தியுள்ளதாக கூறினார் . நீட் தேர்வில் இருந்து தமிழக மாணவர்களுக்கு நீதி கிடைக்கும் என்ற நம்பிக்கை உள்ளதாகவும் தம்பிதுரை தெரிவித்தார் . நீட் தேர்வு விவகாரம் குறித்து மத்திய சட்ட அமைச்சர் உள்ளிட்டோரை சந்திக்க உள்ளதாகவும் கூறினார் . மேலும் தமிழகத்துக்கு பன்னிரெண்டாம் வகுப்பு மதிப்பெண் அடிப்படையில் மருத்துவ மாணவர் சேர்க்கை நடத்த கோரிக்கை வைத்ததாகவும் தம்பிதுரை எம் . பி . கூறினார் . செய்தியாளர்கள் சந்திப்பின்போது தமிழக அமைச்சர்கள் விஜயபாஸ்கர் , தங்கமணி , ஜெயக்குமார் , சி . வி . சண்முகம் , வேலுமணி மற்றும் மத்திய இணை அமைச்சர் பொன்னார் உடனிருந்தனர் .


நாஞ்சில் சம்பத் ஜெயலலிதா மறைவுக்கு பிறகு அரசியல் பணிகளிலிருந்து முற்றிலும் ஒதுங்கி இருந்தார் . அதிமுகவில் அமைச்சர்கள் முதற்கொண்டு கட்சி நிர்வாகிகள் வரை அனைவரும் சின்னம்மா என்று அழைத்து சசிகலா தான் பொதுச்செயலாளராக வரவேண்டும் என்ற கோரிக்கை வைத்த போது நாஞ்சில் சம்பத் ஒதுங்கியே இருந்தார் . சசிகலாவை பேட்டிகளில் விமர்சிக்கவும் செய்தார் . அதிமுகவில் தான் இணைந்தபோது தனக்கு மறைந்த முதல்வர் அளித்த இன்னோவா காரை திடீரென அதிமுக தலைமை கழகத்தில் திரும்ப ஒப்படைத்தார் . ஜெயலலிதா தனக்கு பிரச்சாரத்திற்கு அந்த காரை வழங்கியதாகவும் , அது முதல் எல்லோரும் தன்னை இன்னோவா சம்பத் என்றே அழைக்க ஆரம்பித்துவிட்டார்கள் . ஜெயலலிதா வழங்கிய கார் வீட்டில் சும்மா தான் நிற்கிறது அந்த காரை திருப்பி அளித்துவிட்டேன் என்று நாஞ்சில் சம்பத் கூறினார் . இன்று சசிகலாவை சந்தித்த பின்னர் பேட்டியளித்த சம்பத் சின்னம்மா என்னை அன்பாக வரவேற்றார்கள் , ஏன் காரை கொடுத்தீங்கன்னு கேட்டாங்க , இல்லா போதும்னு நெனைச்சேம்மான்னு சொன்னேன் . அதெல்லாம் ஒன்று மில்லை காரை வீட்டுக்கு அனுப்பி வைக்கலாம்னு நினைச்சேன் , காரை எடுத்துட்டு போய்டுங்க நல்லா வேலை செய்யுங்கள் என்றார் . என்று தெரிவித்துள்ளார் . இதன் மூலம் மீண்டும் சம்பத் இன்னோவா சம்பத் ஆகிறார் .


பவுர்ணமி நாகம் , பிரசாந்த் நடித்த மம்முட்டியான் ஆகிய படங்களில் நடித்தவர் நடிகை முமைத்கான் , மேலும் வில்லு படத்தில் ' டாடி மம்மி வீட்டில் இல்ல . ' பாடலில் விஜய்யுடன் கவர்ச்சி நடனமாடி அசத்தியவர் . அதே போல கந்தசாமி படத்தில் ' என் பேரு மீனாகுமாரி ' போன்று பல கவர்ச்சி நடனங்களும் ஆடியுள்ளார் . இந்நிலையில் அவர் பற்றிய அதிர்ச்சியான தகவல் ஒன்று வெளிவந்துள்ளது . சென்ற வருடம் காலில் நரம்பு கோளாறு காரணமாக அவருக்கு மேஜர் ஆபரேஷன் நடந்துள்ளது , இந்த சிகிச்சையின் தாக்கத்தால் அவர் கடந்த இரண்டு வாரமாக கோமாவில் நிலைக்கு சென்றுவிட்டாராம் அதற்கு பிறகு சமீபத்தில் தான் இவருக்கு நினைவு வந்து விழித்திருக்கிறார் , இதனால் அவருடைய உறவினர்கள் சந்தோஷப்பட்டாலும் , தற்போது அவரை டாக்டர் 8 மாதங்களுக்கு நடக்கவே கூடாது , என்றும் 2 வருடங்களுக்கு நடனமாட கூடாது என தெரிவித்துள்ளாராம் . நடன பிரியையான இவருக்கு இந்த செய்தி வருத்தத்தை கொடுத்தாலும் முமைத் கான் இதை யாரிடமும் பகிராமல் ரகசியமாக வைத்திருந்துள்ளார் . அதற்கு காரணம் தன்னை பார்த்து யாரும் பரிதாபப்படுவது தனக்கு பிடிக்காது என கூறியுள்ளார் . மேலும் பூரண குணமடைந்த பின்னர் மீண்டும் நடனமாட உள்ளதாகவும் நம்பிக்கை தெரிவித்துள்ளார் முமைத்கான் .


பல்வேறு தடைகள் தாண்டி தீபாவளியன்று வெளியான மெர்சல் திரைப்படம் , வசூலில் சாதனைகளைப் படைத்து வருகிறது . இந்நிலையில் , படத்தில் இடம்பெற்ற ஜிஎஸ்டி மற்றும் டிஜிட்டல் இந்தியா தொடர்பான வசனங்களுக்கு பாஜக தலைவர்கள் கண்டனம் தெரிவித்து வருகின்றனர் . இது தொடர்பான காட்சிகளை படத்தில் இருந்து நீக்க வேண்டும் என பாஜக தலைவர்கள் வலியுறுத்தி வருகின்றனர் . ஆனால் அரசியல்வாதிகள் , திரையுலகினர் உள்ளிட்டோர் மெர்சல் படத்துக்கு ஆதரவாக குரல் கொடுத்து வருகின்றனர் . காங்கிரஸ் கட்சியின் துணைத் தலைவர் ராகுல் காந்தி , தனது டுவிட்டர் பக்கத்தில் பிரதமர் நரேந்திர மோடிக்கு நேரடியாக எச்சரிக்கை விடுத்து மெர்சல் படத்துக்கு ஆதரவாக கருத்துத் தெரிவித்திருந்தார் . தமிழக பாஜக தலைவர்களின் எதிர்ப்பால் பட பிரச்சனை விஸ்வரூபம் எடுத்தது . இதனால் படம் எதிர்பார்த்ததைவிட பல கோடி ரூபாய் வசூலை கடந்து சாதனை படைத்து வருகிறது . இந்த நிலையில் , விஜய் ஆண்டனி நடிப்பில் வெளிவர உள்ள அண்ணாதுரை படத்தில் , வரும் பாடல் ஒன்றுக்கு , சென்சார் எதிர்ப்பு தெரிவித்துள்ளது . எமன் படத்திற்குப் பிறகு விஜய் ஆண்டனி நடித்திருக்கும் திரைப்படம் அண்ணாதுரை . இந்த படத்தில் அவருக்கு ஜோடியாக டயானா நடித்துள்ளார் . ராதிகா சரத்குமார் மற்றும் பாத்திமா விஜய் ஆண்டனி இணைந்து தயாரித்துள்ள இந்த படத்தை ஸ்ரீனிவாசன் இயக்கியுள்ளார் . அண்ணாதுரை படத்தில் வரும் பாடல் ஒன்றில் ஜி . எஸ் . டியா மாறி நீயும் என்ன வச்சி செய்யிற . . . எனத் தொடங்கும் பாடல் வரிகள் இடம் பெற்றிருந்தது . படத்தைப் பார்த்த சென்சார் அதிகாரிகள் அந்த வார்த்தை இடம் பெறுவதற்கு எதிர்ப்பு தெரிவித்தனர் . இதையடுத்து ஜி . எஸ் . டி . என்ற வார்த்தைக்கு பதில்இ . எம் . ஐ . என மாற்றம் செய்யப்பட்டு பாடல் மீண்டும் பதிவு செய்யப்பட்டுள்ளது . அண்மையில் வெளியான அண்ணாதுரை ஆடியோ சிடியில் இதே வார்ததைகள் இடம் பெற்றுள்ளன . ஆனாலும் , யூ டியூபில் வெளியிடப்பட்டுள்ள பாடலில் வார்ததைகள் மாற்றம் செய்யப்படவில்லை என்பது குறிப்பிடத்தக்கது .


வருண் தவான் - அனுஷ்கா ஷர்மா ஆகியோர் முதன் முதலாக ஜோடி சேர்த்துள்ள திரைப்படம் , ' சுய் தாகா ' . 2018 ஆம் ஆண்டில் மிகவும் எதிர்ப்பார்க்கப்படும் படவரிசையில் இப்படம் அமைந்துள்ளது . மேலும் தேசிய விருது வெற்றி கூட்டணியான இயக்குனர் சரத் கட்டாரியா இப்படத்தை இயக்கியுள்ளார் . மணீஷ் சர்மா படத்தினை தயாரித்துள்ளார் . வருண் தவான் இந்த படத்தில் மௌஜி என்ற கதாபாத்திர பெயரில் நடுத்துள்ளார் . சைக்கிள் என்பது சிறிய கிராமங்களில் அதிகம் பயன்படுத்தப்படும் வாகனம் . வருண் கதாபாத்திரத்திற்கு இந்த சைக்கிளை பயன்படுத்தினால் நன்றாக இருக்கும் எனவும் தெரிவித்துள்ளார் சரத் கட்டார்யா . " மௌஜி சைக்கிளை பெரும் அளவில் விரும்புவான் . எங்கு சென்றாலும் சைக்கிளை பயன்படுத்துவான் . கிராமப்புற பகுதிகளுக்கு சைக்கிள் எளிமையான வாகனம் . சைக்கிளில் நானும் அனுஷ்காவும் பயணம் செய்த காட்சிகள் அருமையாக வந்திருக்கிறது . படப்பிடிப்பிற்காக 15 நாட்கள் , தினமும் 10 மணி நேரம் சைக்கிள் ஓட்டினேன் " என நடிகர் வருண் தவான் தெரிவித்துள்ளார் . ' வருண் சைக்கிள் ஓட்டும் காட்சிகளில் அவருடன் முன்பக்கம் நான் அமர்ந்திருக்கும் காட்சிகள் இருக்கும் . வெகு நேரம் படப்பிடிப்பிற்காக அமர்ந்திருப்பது கஷ்டமாக இருந்தது . இருந்தாலும் எனக்கு இந்த அனுபவம் பிடித்திருந்தது " என அனுஷ்கா தெரிவித்துள்ளார் . ' யாஷ் ராஜ் பிலிம்ஸ் ' நிறுவனம் தயாரித்துள்ள - " சுய் தாகா - மேட் இன் இந்தியா " என்ற இந்த படம் இந்த வருடத்தில் செப்டம்பர் மாதம் 28 ஆம் காந்தி ஜெயந்திக்கு முன்னதாகவே வெளியாக இருக்கிறது .


டெஸ்ட் கிரிக்கெட்டில் ஐசிசி தரவரிசை பட்டியலில் நம்பர் 1 அணியாக இருந்தும் , தொடர்ச்சியாக வெளிநாடுகளில் இந்திய அணி தோல்வியை சந்தித்துவருகிறது . தென்னாப்பிரிக்கா , இங்கிலாந்து ஆகிய நாடுகளில் டெஸ்ட் தொடர்களை இழந்துள்ளது . எனவே ஆஸ்திரேலியாவுக்கு எதிரான தொடரை வெல்லும் முனைப்பில் உள்ளது இந்திய அணி . ஆஸ்திரேலிய அணியில் ஸ்மித் மற்றும் வார்னர் இல்லாததோடு , இந்திய அணியின் வேகப்பந்து வீச்சு யூனிட் முன்னெப்போதையும் விட வலுவாக இருப்பது கூடுதல் பலம் . புவனேஷ்வர் குமார் , பும்ரா , இஷாந்த் சர்மா , உமேஷ் யாதவ் , ஷமி என வலுவான பவுலிங் யூனிட்டை கொண்டுள்ளது இந்திய அணி . இந்நிலையில் , ஆஸ்திரேலிய தொடர் குறித்து பேசிய முன்னாள் வேகப்பந்து வீச்சாளர் நெஹ்ரா , ஆஸ்திரேலிய அணி மறுகட்டமைப்பில் இருக்கும் இந்த தருணம் இந்தியாவிற்கு மிகப்பெரிய வெற்றி வாய்ப்பாகும் . அவர்களை வீழ்த்தும் திறன் வாய்ந்த பவுலிங் யூனிட் நம்மிடம் உள்ளது . ஆஸ்திரேலிய ஆடுகளங்கள் பேட்டிங்கிற்கு சாதகமாக இருக்கும் . பிட்ச்சில் கூடுதல் பவுன்ஸ் இருக்கும் , ஆனால் ஸ்விங் இருக்காது . கூகபரா பந்தின் தையல் வலுவிழக்கும் வரை ஸ்விங் இருக்கும் . இந்திய பவுலர்களை பொறுத்தமட்டில் அடிலெய்டில் புவனேஷ்வர் குமார் தொடங்கமாட்டார் என்றே நினைக்கிறேன் . கூகாபரா பந்துகள் பழையதானால் இவரால் ஸ்விங் செய்ய முடியாது . ஆனால் பும்ரா , உமேஷ் , ஷமி ஆகிய மூவரும் நன்றாக வீச வாய்ப்பிருப்பதாக கருதுகிறேன் . உமேஷ் யாதவ் நம்ப முடியாத பல திறமைகளை கொண்டவர் . உடற்தகுதியிலும் உமேஷ் சிறந்து விளங்குகிறார் . அவர் இந்தியாவின் வறண்ட ஆடுகளங்களிலேயே அபாரமாக வீசினார் . அதனால் ஆஸ்திரேலிய ஆடுகளங்களில் சிறப்பாக வீசுவார் என்று நம்புகிறேன் . அதேபோல் ஷமியும் சிறப்பாக வீசுவார் என்ற நம்பிக்கை உள்ளது என்று நெஹ்ரா தெரிவித்துள்ளார் .


இந்திய டெஸ்ட் அணியின் நட்சத்திர வீரராக திகழ்ந்த விவிஎஸ் லட்சுமணன் , தான் எதிர்கொண்டதிலேயே மிகவும் கடினமான பவுலர் யார் என்பது குறித்து மனம் திறந்துள்ளார் . இந்திய டெஸ்ட் அணியின் நட்சத்திர வீரராக திகழ்ந்து , இந்திய அணிக்கு பல இக்கட்டான சூழல்களில் அவற்றிலிருந்து மீட்டெடுத்து வெற்றிகளை பெற்றுக்கொடுத்தவர் . இந்திய அணிக்கு லட்சுமணன் அளித்த பங்களிப்பு அளப்பரியது . குறிப்பாக டெஸ்ட் போட்டிகளில் மிகச்சிறந்த பல இன்னிங்ஸ்கள் மூலம் இந்திய அணிக்கு பல வெற்றிகளை குவித்து கொடுத்தவர் . நெருக்கடியான சூழல்களை கையாள்வதில் வல்லவர் லட்சுமணன் . இந்திய அணிக்காக 134 டெஸ்ட் போட்டிகளில் ஆடியுள்ள லட்சுமணன் , 17 சதங்கள் மற்றும் 56 அரைசதங்களுடன் 8781 ரன்களை குவித்துள்ளார் . இந்திய அணிக்காக 16 ஆண்டுகாலம் ஆடிய நீண்ட நெடிய அனுபவம் கொண்ட லட்சுமணன் , தோல்வியின் விளிம்புவரை சென்ற பல போட்டிகளில் தோல்வியிலிருந்து மீட்டெடுத்தவர் . வாசிம் அக்ரம் , மெக்ராத் , ஷேன் வார்னே , முரளிதரன் , சமிந்தா வாஸ் போன்ற பவுலிங் மேதைகளின் பந்துகளை அபாரமாக எதிர்கொண்டு ஆடியவர் . இவர் ஆடிய காலக்கட்டத்தில் பல சிறந்த மற்றும் அபாயகரமான பவுலர்கள் இருந்தனர் . அவர்களின் பவுலிங்கை எல்லாம் அசாத்தியமாக எதிர்கொண்டு ஆடியவர் லட்சுமணன் . ஆஸ்திரேலியாவுக்கு எதிராக 2001ம் ஆண்டில் கொல்கத்தாவின் ஈடன் கார்டனில் அவர் அடித்த 281 ரன்கள் தான் அவரது மிகச்சிறந்த இன்னிங்ஸாக பார்க்கப்படுகிறது . அந்த பெயரிலேயே அவரது சுயசரிதை புத்தகமும் வெளியிடப்பட்டுள்ளது . இந்நிலையில் , எந்த பவுலர் தனக்கு மிகவும் டஃப் கொடுத்தவர் என்பதை பகிர்ந்துள்ளார் லட்சுமணன் . இதுகுறித்து பேசிய லட்சுமணன் , வாசிம் அக்ரம்தான் தான் எதிர்கொண்டதிலேயே மிகவும் கடினமான பவுலர் என லட்சுமணன் தெரிவித்துள்ளார் . வாசிம் அக்ரம் மிகச்சிறந்த ஸ்விங் வேகப்பந்து வீச்சாளர் . இன் ஸ்விங் , அவுட் ஸ்விங் , ரிவர்ஸ் ஸ்விங் என ஸ்விங்கில் மிரட்டியவர் . எல்லா காலத்திலும் மிகச்சிறந்த இடது கை வேகப்பந்து வீச்சாளர் வாசிம் அக்ரம் தான் என்றால் மிகையாகாது .


நடிகை பார்வதி மேனன் தன் மனத்தில் பட்டதை வெளிப்படையாகப் பேசும் குணம் உடையவர் . அதற்குப் பிறகு என்னதான் பிரச்னை வந்தாலும் , அதனை தைரியமாக எதிர்கொள்ளும் துணிச்சலும் நேர்மையும் மன தைரியமும் கொண்டவர் . மலையாள நடிகையான இவர் , தமிழில் பூ படத்தின் மூலம் பிரபலமாகி தனுஷுடன் ' மரியான் ' , ' உத்தமவில்லன் ' , ' பெங்களூரு நாட்கள் ' உள்ளிட்ட சில படங்களில் நடித்துள்ளார் . இந்நிலையில் , இவர் மலையாள சூப்பர் ஸ்டார் மம்மூட்டி நடித்த ' கசபா ' படத்தில் அவர் பெண்களை இழிவு படுத்தும் விதமாக சில வார்த்தைகளைக் குறிப்பிட்டுப் பேசியது வருத்தமளித்ததாகக் கூறியிருந்தார் . ஆனால் மம்மூட்டியின் தீவிர ரசிகர்கள் , பார்வதிக்கு அறிவுரை கூறும் விதத்தில் , சினிமாவிற்கும் நிஜத்திற்கும் வித்தியாசம் தெரியாமல் பேசவேண்டாம் எனக் கூறி கண்டனம் தெரிவித்து வந்தனர் . இதுகுறித்து சற்றும் கவலைப்படாத பார்வதி , இப்படிக் கூறியவர்களுக்கு பதிலடி கொடுக்கும் வகையில் , வழக்கம் போல் நான் சொன்ன விஷயத்தை விட்டு விட்டு தவறாக அர்த்தம் எடுத்துக் கொள்கிறீர்கள் . என்னை கேவலம் ஒரு சாதாரண நடிகை என சொல்லுங்கள் எனக் கூறியுள்ளார் . இதேபோல் நடிகை கடத்தல் விவகாரத்திற்குப் பின் மலையாள திரையுலகைச் சேர்த்த நடிகைகள் பாதுகாப்பிற்காக ஆரம்பிக்கப்பட்ட அமைப்பைச் சேர்ந்த உறுப்பினர்களுக்கு , மம்மூட்டி நடித்துள்ள ' கசபா ' படத்தைத் திரையிட்டுக் காட்டியிருக்கிறார்களாம் .


ஆஸ்திரேலியாவுக்கு எதிரான முதல் டி20 போட்டியில் ரோஹித் சர்மா ஆட வாய்ப்பில்லை . வெஸ்ட் இண்டீஸுக்கு எதிரான கடைசி டி20 போட்டி இன்று நடக்கிறது . இன்றுடன் வெஸ்ட் இண்டீஸ் தொடர் முடிவடைகிறது . இதையடுத்து இந்திய அணி ஆஸ்திரேலியாவிற்கு சுற்றுப்பயணம் செய்து 3 டி20,3 ஒருநாள் மற்றும் 4 டெஸ்ட் போட்டிகள் கொண்ட தொடரில் ஆட உள்ளது . இந்த ஆண்டின் தொடக்கத்தில் தென்னாப்பிரிக்காவுக்கு எதிரான டெஸ்ட் தொடரில் பாதியில் அணியிலிருந்து நீக்கப்பட்ட ரோஹித் சர்மா , இங்கிலாந்து மற்றும் வெஸ்ட் இண்டீஸுக்கு எதிரான டெஸ்ட் தொடர்களில் சேர்க்கப்படவில்லை . ஆனால் ஆஸ்திரேலியாவுக்கு எதிரான டெஸ்ட் அணியில் ரோஹித் சர்மா சேர்க்கப்பட்டுள்ளார் . வரும் 21ம் தேதி ஆஸ்திரேலியாவுக்கு எதிரான முதல் டி20 போட்டி தொடங்குகிறது . இதற்கிடையே இந்தியா ஏ அணி நியூசிலாந்துக்கு சுற்றுப்பயணம் செய்து அந்த ஏ அணியுடன் 3 அதிகாரப்பூர்வமற்ற 4 நாட்கள் டெஸ்ட் போட்டியும் மூன்று அதிகாரப்பூர்வமற்ற ஒருநாள் போட்டிகளிலும் ஆட உள்ளது . இதில் நியூசிலாந்து ஏ அணிக்கு எதிரான முதல் நான்கு நாள் போட்டியில் இந்தியா ஏ அணியில் ரோஹித் சர்மா ஆடுகிறார் . இந்த போட்டியில் ரோஹித் சர்மா ஆடுவதை பொறுத்துத்தான் ஆஸ்திரேலியாவுக்கு எதிரான டெஸ்ட் போட்டிகளில் ஆடும் லெவனில் அணியில் வாய்ப்பளிப்பது குறித்து முடிவு செய்யப்படும் . எனவே ரோஹித் சர்மாவிற்கு இந்த போட்டி முக்கியமானது . நியூசிலாந்து ஏ அணிக்கு எதிரான முதல் நான்கு நாள் போட்டி வரும் 16ம் தேதி முதல் 19ம் தேதி வரை நடக்க உள்ளது . ஆஸ்திரேலியாவுக்கு எதிரான முதல் டி20 போட்டி வரும் 21ம் தேதி நடக்க உள்ளது . எனவே 19ம் தேதிவரை ஆடிவிட்டு பின்னர் நியூசிலாந்திலிருந்து ஆஸ்திரேலியாவுக்கு பயணம் செய்து 21ம் தேதி நடக்கும் டி20 போட்டியில் ரோஹித் சர்மா ஆடுவது மிகவும் கடினம் . ஏனென்றால் உடல் சோர்வடைந்திருக்கும் . அதனால் முதல் டி20 போட்டியில் ரோஹித் சர்மா ஆடுவது சந்தேகம்தான் . டி20 போட்டிகளில் பல சாதனைகளை குவித்துவரும் ரோஹித் சர்மா , டி20 போட்டியை பொறுத்தமட்டில் செம எண்டர்டெயினர் . எனவே ரோஹித் சர்மா முதல் டி20 போட்டியில் ஆடவில்லை என்றால் ரசிகர்கள் ஏமாற்றமடைந்துவிடுவர் .


இயக்குனர் மோகன் ராஜா ' தனி ஒருவன் ' படத்திற்குப் பின் மிகவும் பிரபலமான இயக்குனராக மாறிவிட்டார் . இந்தப் படம் இவருக்கு மிகப் பெரிய வெற்றியையும் பல விருதுகளையும் பெற்றுக்கொடுத்துள்ளது . இந்தப் படத்தைத் தொடர்ந்து இவர் இயக்கத்தில் சமீபத்தில் வெளிவந்த திரைப்படம்தான் ' வேலைக்காரன் ' . இதில் நடிகர் சிவகார்த்திகேயன் கதாநாயகனாக நடித்திருந்தார் . அவருக்கு ஜோடியாக நடிகை நயன்தாரா நடித்திருந்தார் . மேலும் மலையாள நடிகர் பகத் பாசில் , சிநேகா உள்ளிட பலர் நடித்திருந்தனர் . திருமணமான சில ஆண்டுகளுக்குப் பின் இந்தப் படத்தில் நடிகை சிநேகா நடித்திருந்தது குறிப்பிடத்தக்கது . மேலும் இந்தப் படத்திற்காக கடினமான உடற் பயிற்சிகள் செய்து தன்னுடைய எடையைக் குறைத்தார் சிநேகா . ஆனால் இவர் நடித்த பெரும்பாலான பகுதிகள் , இந்தப்படத்தில் இடம் பெறவில்லை . சிநேகாவின் ஒட்டு மொத்த காட்சியே வெறும் 5 நிமிடம் தான் திரையில் வந்தது . இது சிநேகாவுக்கு பெரும் ஏமாற்றத்தை ஏற்படுத்தியது . இது குறித்து அவர் மிகவும் கோபமான கருத்துக்களை வெளியிட்டார் . இதுபோல் எந்த ஒரு திரைப்படத்திலும் தன்னை அசிங்கப்படுதியது இல்லை என்றும் குறிப்பிட்டிருந்தார் மேலும் , இதில் இடம் பெற்றிருந்த 5 நிமிடக் காட்சிகளுக்கு 18 நாள் ஷூட்டிங் நடத்தியது ஏன் என கேள்வியும் எழுப்பி இருந்தார் . இந்தத் தகவலை அறிந்த இயக்குனர் மோகன் ராஜா . . . இந்தப் படத்தில் சினேகாவின் காட்சிகள் அதிகமாக இடம்பெறாததற்கு பகிரங்க மன்னிப்பு கேட்டுள்ளார் .


ஜெயலலிதா மரணத்துக்கு பா . ஜ . க . வும் காரணம்ஃ சிறையில் சசிகலா பற்ற வைத்த புது நெருப்பு அ . தி . மு . க . வுடன் அ . ம . மு . க . விரைவில் இணைய இருக்கிறது ! எனும் பேச்சு தொடர்ந்து கேட்டுக் கொண்டே இருக்கிறது . அதிலும் தினகரனை தவிர்த்து அ . ம . மு . க . வினர்தான் இதில் ஓவர் ஆர்வமாக உள்ளனர் ! என்றும் பேசப்படுகிறது . இந்நிலையில் , சமீபத்தில் பரப்பன அக்ரஹாரா சிறையில் சசிகலாவை சந்தித்தனர் . தினகரனும் அவரது ஆதரவு மாஜி எம் . எல் . ஏ . க்களும் . அப்போது ‘இணையலாமா ? ’ என்று சசியை நோக்கி ஒரு கேள்வி வைக்கப்பட்ட போது ஓவர் உக்கிரமாகிவிட்டார் என்கிறார்கள் உள் விபரத்தை விரிவாக அறிந்தவர்கள் . இது பற்றி விரிவாக பேசும் அவர்கள் . . . . ” அ . தி . மு . க . வுடன் இணைவதை சசிகலா விரும்பவில்லை . அதற்கான மிக முக்கிய காரணம் , பி . ஜே . பி . யின் அடிவருடியாக அ . தி . மு . க . இருப்பதுதான் ! என்றிருக்கிறார் . பி . ஜே . பி . , சொத்துக் குவிப்பு வழக்கினை வைத்து ஜெயலலிதாவை எப்படியாவது நசுக்கி அழிக்க நினைத்ததாகவும் , அதனல் கடைசி நாள் வரை அக்கட்சியை ஜெயலலிதா வெறுத்து ஒதுக்கியதாகவும் சசி பகீர் தகவல்களை பகிர்ந்திருக்கிறார் . ஒரு கட்டத்தில் ஓவராக உணர்ச்சிவசப்பட்ட சசிகலா . . . ”பி . ஜே . பி . யில உள்ள எல்லா தலைவர்களுமே அக்காவுக்கு ( ஜெ . , ) எதிரிகளா இல்லை . ஒண்ணு ரெண்டு முக்கியமானவங்க அக்காவுக்கு ஆதரவாளிகளா இருந்தாங்க . அவங்களில் ஒருத்தர் ஒரு நாள் அக்காட்ட ‘சொத்துக்குவிப்பு வழக்கின் மேல்முறையீடு தீர்ப்பு உங்களுக்கு எதிராகதான் இருக்க போவுது . உங்களை சில வருடங்கள் சிறைக்குள்ளே வைக்க திட்டமிடுறாங்க . ’ அப்படின்னு ஒரு தகவலை சொன்னார் . அதைக் கேட்டு ஏக பதட்டமானவங்க அப்படியே சரிஞ்சு உட்கார்ந்துட்டாங்க . மறுபடியும் ஜெயில் வாழ்க்கையா ? அதுவும் வருடக்கணக்குல ! ன்னு பதறி வியர்த்துக் கொட்டியது . இதுல ஏற்கனவே உடல் நிலை சரியில்லாம இருந்த பிரச்னையும் சேர்ந்து கொண்டு அக்காவை அப்படியே அமுக்கிடுச்சு . அந்த நாள் எது தெரியுமா ? அக்காவை அப்பல்லோவுக்கு கொண்டு போனோமே அதே நாள்தான் . அக்காவுக்கு அப்படியொரு சீரியஸ் கண்டிஷனை கொண்டு வந்ததே பி . ஜே . பி . தான் . அந்த கட்சி கூட கூட்டணிக்கு தயாரா இருக்குது இந்த ஆளும் தரப்பு . இவங்க கூட நாம இணையுறதா ? இந்த சூழல் மாறும் வரைக்கும் இணைப்பே வேண்டாம் . ” என்று நெத்தியடியாக கூறி முடித்திருக்கிறார் சசி . ” என்கிறார்கள் . ஜெயலலிதாவின் இறப்பின் பின்னணி பெரும் மர்மமாக இருக்கும் நிலையில் , அதற்கு பி . ஜே . பி . யும் மிக முக்கிய காரணம் ! எனும் ஆங்கிளில் சசி கொளுத்திப் போட்டிருக்கும் இந்த பட்டாசு , டெல்லி வரை வெடித்திருக்கிறது ஏக சவுண்டாக . சத்தம் கேட்குதா ?


சென்னை கிரீன்வேஸ் சாலையில் அமைச்சர்களுக்கான குடியிருப்பு பகுதிகள் உள்ளது . இங்குதான் மதியம் வரை முதலமைச்சராக இருந்த ஓபிஎஸ்ஸின் வீடு உள்ளது . ஓபிஎஸ் வீட்டுக்கு நேர் எதிர் வீடு சட்ட அமைச்சர் சி . வி . சண்முகத்தின் வீடாகும் . ஓபிஎஸ் பதவியிழந்துள்ள நிலையில் ஏரளமான ஆதரவாளர்கள் அவரது வீடு முன் திரண்டிருந்தனர் . அப்போது சி . வி . சண்முகத்தின் மகன் அங்கு வந்து அவர்களை விரட்டியதாக தெரிகிறது . இதனால் வாக்கு வாதம் முற்றி கைகலப்பு ஏற்பட்டது . இதனால் ஆவேசமடைந்த ஓபிஎஸ் ஆதரவாளர்கள் சி . வி சண்முகத்தின் வீட்டின் மீது சரமரியாக கற்களை வீசி தாக்குதலை நடத்தினர் . இதில் எதிர்த்தரப்பினரும் கற்களை வீசி தாக்கினர் . இந்த தாக்குதலில் ஓபிஎஸ் ஆதரவளர்கள் பலர் காயமடைந்தனர் இதனால் அந்த பகுதியில் பரபரப்பு ஏற்பட்டது . இதை பார்த்த காவல்துறையினர் மற்றும் அதிரடிப்படையினர் உடனடியாக அங்கு வந்து நிலைமையை கட்டுக்குள் கொண்டு வந்தனர் . பின்னர் செய்தியாளர்களிடம் பேசிய கே . பி . முனுசாமி " ஓபிஎஸ் பதவியிழந்த ஒரு மணி நேரத்துக்குள்ளாகவே அவர்களது வேலையே காட்டியிருக்கிறார்கள் என சாடினார் . தர்ம யுத்தம் நாங்க நடத்த தான் போகிறோம் . அது சி . வி . சண்முகத்தை எதிர்த்து அல்ல . நீங்கள் வெறும் அம்புதான் . தர்ம யுத்தம் சசிகலா குடும்பத்துக்கு எதிரானது . சசிகலா குடும்பத்தை திருப்திபடுத்த வேண்டும் என்பதற்காக கீழ்த்தரமான வேளைகளில் ஈடுபடவேண்டாம் என கேட்டு கொள்கிறேன் . கேபி முனுசாமி பேசி கொண்டிருக்கும்போதே சிவி சண்முகம் ஆதரவளர்கள் கற்களை வீசினர் . அப்போது போலீஸ் காவலர் ஒருவரும் காயமடைந்தார் . ஓபிஎஸ் பதவியிழந்த 1 மணி நேரதுக்களாகவே சசிகலா தரப்பு தங்கள் வேலையை ஆரம்பித்துள்ளது பரபரப்பை ஏற்படுத்தியுள்ளது


ஏக்கள் தகுதி நீக்கம் தொடர்பான தீர்ப்பு குறித்து கேட்ட போது டி . டி . வி தினகரன் ஒரு நிமிடம் தனது கூல் மனநிலையை விட்டு கோபப்பட்டதாக தகவல் வெளியாகியுள்ளது . காலை 10.35 மணி அளவில் தீர்ப்பு வெளியானதும் தினகரன் அந்த தகவலை செய்தி தொலைக்காட்சிகளை பார்த்து தான் தெரிந்து கொண்டார் . தீர்ப்பு குறித்த விவரங்களை கூட தனது வழக்கறிஞர்களிடம் கேட்காமல் நேராக செய்தியாளர்களை சந்தித்தார் தினகரன் . செய்தியாளர்களிடம் பேசும் போது தீர்ப்பை பின்னடைவாக கருதவில்லை ஒரு அனுபவமாக கருதுவதாக தினகரன் கூறினார் . ஆனால் தினகரன் முகத்தில் அப்போது சோகம் பீடித்திருந்தது . அதாவது எதிர்பார்த்த ஒன்று நடக்காத போது ஒருவர் முகம் எப்படி இருக்குமோ அப்படி இருந்தது . மேலும் கொடுத்த இது தான் நடக்கும் என்று சிலர் வாக்குறுதி அளித்த நிலையில் அது நடக்காத காரணத்தினால் ஏற்படும் மன உலைச்சலும் தினகரனிடம் காணப்பட்டது . வழக்கமாக செய்தியாளர் சந்திப்பை கலகலப்பாக மாற்றும் தினகரன் எப்போது செய்தியாளர் சந்திப்பை முடித்து விட்டு செல்லலாம் என்கிற ரீதியில் தான் பேசிக் கொண்டிருந்தார் . இதற்கு காரணம் உச்சநீதிமன்றம் சென்றாலும் உடனடியாக தீர்ப்பு கிடைக்காது . மேலும் இடைத்தேர்தல் என்றாலும் கூட 20 தொகுதிகளிலும் கவனத்தை செலுத்த வேண்டும் . 20 தொகுதிகளில் 9 தொகுதிகளில் வென்றால் கூட எடப்பாடி பழனிசாமி ஆட்சியை தக்க வைத்துக் கொள்ள முடியும் . இதனால் ஏற்பட்ட சோகமே தினகரன் முகத்தில் செய்தியாளர் சந்திப்பின் போது தெரிந்தது . அதாவது தற்போதைய சூழலில் எடப்பாடி அரசை ஒன்றும் செய்ய முடியாது என்கிற விரக்தி அவரது பேச்சில் வெளிப்பட்டது . இதனை தொடர்ந்து வீட்டுக்குள் சென்ற தினகரன் செல்போனில் வழக்கறிஞர்களிடம் பேசியுள்ளார் . அப்போது சற்று கோபமாகவே என்னிடம் என்ன கூறினீர்கள் ? இப்போது என்ன நடந்துள்ள ? என்று சீறியுள்ளார் . அதற்கு இப்படி ஒரு தீர்ப்பை யாருமே எதிர்பார்க்கவில்லை என்று பதில் அளித்துள்ளனர் . பின்னர் நிதானத்திற்கு வந்த தினகரன் அடுத்து என்ன செய்வது என்று யோசித்து கூறுங்கள் என்று வழக்கறிஞர்களிடம் கூறிவிட்டு போனை கட் செய்துள்ளார் . அதன் பிறகு சிறிது நேரம் வெற்றிவேல் உள்ளிட்டோரிடம் பேசிவிட்டு தனது அறையில் தனிமையில் சிறிது நேரத்தை தினகரன் கழித்துள்ளார் .


உலக நாடுகளுக்கு இந்தியாவை மிகப்பெரிய ஊழல் நாடாக அடையாளப்படுத்திய இந்த 2 ஜி ஸ்பெட்ரம் முறைகேடு வழக்கில் டெல்லி சிபிஐ சிறப்பு நீதிமன்றம் இன்று தீர்ப்பு வழங்கவுள்ளது . சரியாக இன்று காலை 10.30 மணிக்கு நீதிபதி ஓ . பி . ஷைனி தீர்ப்பு வழங்குகிறார் . திமுகவைச் சேர்ந்த ஆ . ராஜா கடந்த 2008 ஆம் ஆண்டு மத்திய தகவல் தொடர்பு அமைச்சராக இருந்தபோது அரசின் விதிமுறைகளுக்கு மாறாக குறிப்பிட்ட சில தனியார் நிறுவனங்களுக்கு 2ஜி ஸ்பெட்ரம் அலைக்கற்றை ஒதுக்கீட்டை செய்தார் என்றும் அதற்காக பல கோடி ரூபாய் லஞ்சம் பெற்றதாகவும் புகார் எழுந்தது . இதனால் , அரசிற்கு சுமார் 1.76 லட்சம் கோடி ரூபாய் அளவுக்கு இழப்பு ஏற்பட்டுள்ளதாக சிஏஜி அறிக்கை அளித்தது . இதையடுத்து முன்னாள் மத்திய அமைச்சர் ஆ . ராசா , கன்மொழி உள்ளிட்ட 11 பேர் மீது சிபிஐ வழக்கு தொடர்ந்தது . நாட்டையே உலுக்கிய இந்த ஊழலை மையம் வைத்து கடந்த 7 ஆண்டுகளாக அரசியல் நடந்து வருகிறது . இந்த ஊழல் குற்றச்சாட்டால் தமிழ்நாட்டில் திமுகவும் , மத்தியில் காங்கிரஸ் கட்சியும் ஆட்சியை இழந்தது . இதுவரையில் இந்த பாதிப்பிலிருந்து இவ்விரு கட்சிகளும் மீளவே இல்லை . சுமார் 6 ஆண்டுகளாக நடந்த 2ஜி வழக்கு விசாரணையில் , கடந்த ஏப்ரல் 19 ஆம் தேதியன்று அனைத்து தரப்பு வாதங்களும் முடிந்தநிலையில் , தீர்ப்பு வெளியாவது தொடர்ந்து தள்ளிப்போனது . இந்நிலையில் , 2ஜி வழக்கில் இன்று காலை 10.30 மணிக்கு தீர்ப்பு வெளியாகும் என சிபிஐ சிறப்பு நீதிமன்ற நீதிபதி ஓ . பி . சைனி தெரிவித்துள்ளார் . மிகவும் பரபரப்பை ஏற்படுத்தியுள்ள இந்த வழக்கின் தீர்ப்பு இந்திய அரசியலில் முக்கியத்துவம் வாய்ந்ததாக கருதப்படுகிறது .


ஐபிஎல் தொடரின் 10வது போட்டியில் கொல்கத்தா அணியை 5 விக்கெட் வித்தியாசத்தில் வீழ்த்தி ஹைதராபாத் அணி வெற்றி பெற்றது . ஹைதராபாத் மற்றும் கொல்கத்தா அணிகளுக்கு இடையேயான ஐபிஎல் போட்டி நேற்று கொல்கத்தா ஈடன் கார்டன் மைதானத்தில் நடைபெற்றது . இதில் டாஸ் வென்ற ஹைதராபாத் அணி கேப்டன் கேன் வில்லியம்சன் முதலில் பவுலிங்கைத் தேர்வு செய்தார் . முதலில் பேட்டிங் செய்த கொல்கத்தா அணியின் தொடக்க வீரர் உத்தப்பா வெறும் 3 ரன்னில் வெளியேறினார் . மற்றொரு தொடக்க வீரரான கிறிஸ் லின் அதிரடியாக ஆடி 49 ரன்களை குவித்தார் . அவருக்கு அடுத்தபடியாக தினேஷ் கார்த்திக் மட்டுமே 29 ரன்கள் எடுத்தார் . மற்ற அனைத்து வீரர்களின் சொதப்பலான பேட்டிங்கால் 20 ஓவர் முடிவில் 8 விக்கெட் இழப்பிற்கு 138 ரன்கள் மட்டுமே எடுத்தது . 139 ரன்கள் என்ற எளிய இலக்குடன் களமிறங்கிய ஹைதராபாத் அணி , கேப்டன் கேன் வில்லியம்சனின் அரைசதத்தால் 19 ஓவரில் இலக்கை எட்டி வெற்றி பெற்றது . இதுவரை விளையாடியுள்ள 3 போட்டிகளிலும் வெற்றி பெற்று புள்ளி பட்டியலில் ஹைதராபாத் அணி முதலிடத்தில் உள்ளது . 3 போட்டிகளில் ஒரு போட்டியில் மட்டுமே கொல்கத்தா நைட் ரைடர்ஸ் அணி வெற்றி பெற்றுள்ளது .


ஷங்கர் உலக நாயகன் கமல் ஹாஸனை வைத்து இந்தியன் 2 படத்தை இயக்குகிறார் முதல் பாகத்தை போன்றே இந்த பாகத்தில் கமல் இரட்டை வேடங்களில் நடிக்கிறார் . இப்போது 22 வருடங்கள் கழித்து , இந்தியன் 2 மூலம் இருவரும் மீண்டும் இணைந்திருக்கிறார்கள் . இப்படத்தை லைக்கா நிறுவனம் தயாரிக்கிறது . கமலின் பிறந்த நாளின் போது , இப்படத்தின் அதிகாரபூர்வ அறிவிப்பை வெளியிட்டது லைகா . இப்படத்தில் கமல் தவிர , சிம்பு , நயன்தாரா , காஜல் அகர்வால் , அஜய் தேவ்கன் , அக்ஷய் குமார் ஆகியோர் முக்கிய கதாபாத்திரத்தில் நடிப்பதாகத் தகவல்கள் வெளியாகின . இந்நிலையில் , காஜல் அகர்வாலுக்கு பிரத்யேக மேக்கப் டெஸ்ட் வெளிநாட்டில் நடைபெற்றுள்ளது என்றும் , கமல் - காஜல் அகர்வால் சம்பந்தப்பட்ட காட்சிகள் சென்னையில் நடைபெற்று வரும் அரங்கிலேயே முடிக்கத் திட்டமிட்டுள்ளதாகவும் சினிமா வட்டாரத்தில் பேசப்பட்டு வருகிறது . ஹீரோவுடன் வெறும் டூயட் பாடும் கதாபாத்திரமாக இருந்தாலும் கொடுத்த வேலையை கச்சிதமாக செய்வார் காஜல் அகர்வால் . கமலுடன் ஜோடி சேர பல நடிகைகள் ஆவலுடன் இருக்கும்போது காஜல் அகர்வாலுக்கு அந்த வாய்ப்பு கிடைக்கும் நிலையில் உள்ளது . அஜித் , விஜய்யுடன் ஜோடி சேர்ந்த காஜல் அவர்களின் சீனியருடன் டூயட் பாட உள்ளார் . முதலில் கமல்ஹாஸன் ஜோடியாக நடிக்க நயன்தாராவிடம் பேச்சுவார்த்தை நடத்தப்படுவதாக கூறப்பட்டது . நயன்தாரா சில நிபந்தனைகள் விதித்ததாகவும் செய்திகள் வெளியாகின . அதுமட்டுமல்ல கதாநாயகிக்கு முக்கியத்துவம் உள்ள படங்களாக தேர்வு செய்து நடித்து வருபவர் நயன்தாரா . கமல் போன்ற மெகா ஹீரோவின் படத்தில் தனக்கு அவ்வளவாக முக்கியத்துவம் இருக்காது என்பதால் அவர் நடிக்க மறுத்துவிட்டாராம் நயன்


இரண்டு ஆண்டுகால தடைக்கு பிறகு இந்த ஐபிஎல் சீசனில் களமிறங்கியுள்ள சென்னை அணி , தோனியின் தலைமையில் அசத்திவருகிறது . 10 போட்டிகளில் 7ல் வெற்றி பெற்று 14 புள்ளிகளுடன் இரண்டாமிடத்தில் உள்ளது . தோனியும் சிறந்த ஃபார்மில் இருப்பதால் , சென்னை ரசிகர்கள் உற்சாகத்தில் உள்ளனர் . போட்டிகளுக்கு இடையே தோனி மற்றும் சென்னை அணியின் வீரர்கள் தனியார் நிகழ்ச்சிகளிலும் கலந்துகொள்கின்றனர் . நேற்று நடந்த ஒரு நிகழ்ச்சியில் தோனியின் முதல் காதல் குறித்து கேள்வி எழுப்பப்பட்டது . அதற்கு ஒளிவுமறைவு இல்லாமல் வெளிப்படையாக தனக்கே உரிய பாணியில் பதிலளித்து அனைவரையும் ஆச்சரியத்தில் ஆழ்த்தினார் . முதல் காதல் குறித்த கேள்விக்கு பதிலளித்த தோனி , அந்த பெண்ணின் பெயரில் " A " இருக்கும் . எல்லா பெண்களின் பெயரிலும் பெரும்பாலும் " A " இருக்கும் . . அவரது பெயரில் மூன்றாவது எழுத்து " A " . அவர் பெயர் சுவாதி ( SWATHY ) . கடைசியாக நான் அவரை பார்த்தது 12ம் வகுப்பில் தான் . . எனது மனைவியிடம் இதை பற்றி சொல்லிவிடாதீர்கள் என தெரிவித்தார் . இந்த நிகழ்ச்சியில் , தோனியுடன் ஷேன் வாட்சன் , ஜடேஜா , சுரேஷ் ரெய்னா ஆகியோர் உடனிருந்தனர் .


வெஸ்ட் இண்டீஸ் அணியின் ஆல்ரவுண்டர் டுவைன் பிராவோவின் அதிரடி முடிவால் அவரது கிரிக்கெட் ரசிகர்கள் அதிர்ச்சியடைந்துள்ளனர் . வெஸ்ட் இண்டீஸ் அணியின் ஆல்ரவுண்டர் டுவைன் பிராவோ , கடந்த 2004ம் ஆண்டு இங்கிலாந்துக்கு எதிராக சர்வதேச கிரிக்கெட்டில் அறிமுகமானார் . அதிரடி பேட்டிங் , அட்டகாசமான ஃபீல்டிங் , அசத்தலான பவுலிங் என ஒரு முழுமையான மற்றும் தரமான ஆல்ரவுண்டராக கிரிக்கெட் உலகில் வலம்வந்தார் . வெஸ்ட் இண்டீஸ் அணிக்காக 40 டெஸ்ட் போட்டிகளில் ஆடி 2,200 ரன்களை குவித்துள்ள பிராவோ , 86 விக்கெட்டுகளையும் வீழ்த்தியுள்ளார் . 2004ம் ஆண்டில் டெஸ்ட் கிரிக்கெட்டில் அறிமுகமான பிராவோ , 2010ம் ஆண்டுக்கு பிறகு டெஸ்ட் கிரிக்கெட்டில் ஆடவில்லை . வெஸ்ட் இண்டீஸ் அணிக்காக 164 ஒருநாள் போட்டிகளில் ஆடி 2,968 ரன்களை குவித்துள்ள பிராவோ , 199 விக்கெட்டுகளை வீழ்த்தியுள்ளார் . பிராவோ அனைத்து விதமான போட்டிகளிலும் ஆடினாலும் , டி20 போட்டியில்தான் மிகச்சிறந்த வீரராக திகழ்கிறார் . ஒருநாள் போட்டியை பொறுத்தமட்டில் கடந்த 2014ம் ஆண்டு இந்தியாவுக்கு எதிராக ஆடியதுதான் அவரது கடைசி ஒருநாள் போட்டி . அதன்பிறகு ஒருநாள் போட்டிகளில் பிராவோ ஆடவில்லை . தற்போது இந்தியாவுக்கு எதிராக ஆடிவரும் வெஸ்ட் இண்டீஸ் அணியிலும் பிராவோ இல்லை . இந்நிலையில் , சர்வதேச கிரிக்கெட்டிலிருந்து ஓய்வு பெறுவதாக பிராவோ அதிகாரப்பூர்வமாக அறிவித்துள்ளார் . தனது ஓய்வை அறிவித்த பிராவோ , தனது குடும்பம் , ரசிகர்கள் மற்றும் தனக்கு ஆதரவாக இருந்த அனைவருக்கும் நன்றி தெரிவித்துள்ளார் . சர்வதேச கிரிக்கெட்டிலிருந்து பிராவோ ஓய்வு பெற்றாலும் , ஐபிஎல் , பிபிஎல் , சிபிஎல் போன்ற பல நாடுகளில் நடத்தப்படும் டி20 லீக் தொடர்களில் ஆடிவருகிறார் . ஐபிஎல்லில் தோனி தலைமையிலான சென்னை அணியின் நிரந்தரமான வீரராக பிராவோ திகழ்கிறார் . சிஎஸ்கே அணிக்கு பிராவோவின் பங்களிப்பு அளப்பரியது . சர்வதேச கிரிக்கெட்டில் பிராவோ ஆடுவதை பார்க்க முடியாவிட்டாலும் டி20 லீக் தொடர்களில் பிராவோ தொடர்ந்து ஆடுவதை பார்க்கலாம் .


ரஜினியுடன் புகைப்படம் எடுத்து கொள்ள அடையாள அட்டை இருந்தால் மட்டுமே அனுமதிக்கப்படும் என்று அவரது ரசிகர்களுக்கு அறிவுறுத்தப்பட்டுள்ளது . நடிகர் ரஜினிகாந்த் , ஆண்டுக்கு ஒரு தடவை தமது ரசிகர்களுடன் புகைப்படம் எடுத்துக் கொள்வதை வழக்கமாக கொண்டிருந்தார் . ஆனால் , கடந்த சில ஆண்டுகளாக இது நடைபெறவில்லை . ஏற்கனவே , ஆர் . கே . நகர் தேர்தல் பிரச்சாரம் நடந்து வரும் நிலையில் , ரசிகர்களுடன் போட்டோ எடுத்து கொள்ளும் நிகழ்ச்சிக்கு ஏற்பாடு செய்யப்பட்டிருந்தது . அப்போது , அரசியலுக்கு வருமாறு தொண்டர்கள் வற்புறுத்துவார்கள் , அதனால் , இப்போதைக்கு அரசியல் இல்லை என்று சொன்னால் கூட , அது பாஜக வுக்கு பின்னடைவை ஏற்படுத்தும் என்பதால் , பாஜக தலைவர்கள் , அந்த நிகழ்ச்சியை ஒத்திவைக்குமாறு கேட்டு கொண்டனர் என்று செய்திகள் வெளியாயின . அதை தொடர்ந்து , ரஜினியுடன் புகைப்படம் எடுக்கும் நிகழ்ச்சி , நாளை தொடங்கி , வரும் 19 ம் தேதி வரை , சென்னை ராகவேந்திரா திருமண மண்டபத்தில் 5 நாட்கள் நடைபெறுகிறது . ரஜினி நடிக்கும் 2 . ௦ படம் விரைவில் வெளியாக உள்ள நிலையில் , ரசிகர்கள் ரஜினிகாந்துடன் புகைப்படம் எடுத்து கொள்ளும் நிகழ்ச்சி நடை பெறுகிறது . முதல் கட்டமாக , பத்து மாவட்டங்களை சேர்ந்த ரஜினி ரசிகர்கள் அவருடன் போட்டோ எடுத்து கொள்கின்றனர் . தனித்தனியாக படம் எடுத்து கொள்வது சாத்தியம் இல்லை என்பதால் , குரூப்பாக எடுக்க முடிவு செய்யப்பட்டுள்ளது . அதன்படி , முதலில் கன்னியாகுமரி , திருநெல்வேலி , சிதம்பரம் , கடலூர் , புதுச்சேரி , திண்டுக்கல் , திருச்சி , அரியலூர் , தஞ்சை , கரூர் ஆகிய 10 மாவட்ட ரசிகர் மன்ற நிர்வாகிகளுடன் அவர் போட்டோ எடுத்து கொள்கிறார் . இந்நிலையில் , ரஜினிகாந்துடன் புகைப்படம் எடுத்துக் கொள்ள மாவட்ட வாரியாக மன்ற உறுப்பினர்களுக்கு அடையாள அட்டை வழங்கப்பட்டுள்ளது . அடையாள அட்டை இல்லாதவர்கள் கண்டிப்பாக மண்டபத்துக்குள் அனுமதிக்கப்பட மாட்டார்கள் என்று அவரது ரசிகர் மன்ற தலைமை நிர்வாகிகள் கண்டிப்பாக கூறிவிட்டனர் . எந்த ஆதாயமும் இல்லாமல் , ரஜினியின் ஒவ்வொரு படம் வெளியாகும்போது , போஸ்டர் ஒட்டி , பேனர் கட்டி , கட் அவுட்டுக்கு பால் அபிஷேகம் எல்லாம் செய்யும் பொது , யாரும் ரசிகர் மன்ற அடையாள அட்டை கேட்கவில்லை . தற்போது , ரஜினியுடன் போட்டோ எடுத்து கொள்ள மட்டும் அடையாள அட்டையுடன் வா என்று நிபந்தனை விதித்தால் எப்படி ? இப்படியே விட்டால் , பிற்காலத்தில் அரசு அலுவலகங்களில் சொல்வது போல , ஆதார் அட்டை இருந்தால்தான் புகைப்படம் எடுக்க முடியும் என்று சொன்னாலும் ஆச்சர்யப்படுவதற்கில்லை என்றே ரசிகர்கள் சிலர் புலம்புகின்றனர் .


சென்னை ஆர் , கே . நகரில் நடைபெறவுள்ள இடைத் தேர்தலில் தினகரன் சார்பில் வாக்காளர்களுக்கு ஒரு ஓட்டுக்கு 4000 ரூபாய் வீதம் வழங்கப்பட்டது வணங்கள் மூலம் அம்பலமாகியுள்ளது . ஆர் . கே . நகர் தொகுதியில் போட்டியிடும் தினகரன் எப்படியாவது வெற்றி பெற வேண்டும் என்பதற்காக வாக்காளர்களுக்கு பணம் கொடுத்துவருவதாக குற்றச்சாட்டு எழுந்ததையடுத்து நேற்று அமைச்சர் விஜய பாஸ்கர் வீட்டில் வருமான வரிதுறையினர் சோதனை மேற்கொண்டனர் . அவரது வீட்டில் இருந்த ஏராளமான ஆவணங்கள் அள்ளிவரப்பட்டன . தற்போது அந்த ஆவணங்கள் வெளியாகியுள்ளன . அதில் ஒரு ஓட்டுக்கு 4000 வீதம் 85 சதவீத வாக்காளர்களை இலக்காக் கொண்டு 89 கோடி ரூபாய் பட்டுவாடா செய்யப்பட்டது தெரிய வந்துள்ளது . மேலும் அந்த ஆவணங்களில் முதலமைச்சர் எடப்பாடி பழனிசாமி , செங்கோட்டையன் , தங்கமணி , வேலுமணி , திண்டுக்கல் சீனிவாசன் , ஜெயகுமார் ஆகிய 6 அமைச்சர்களது பெயர்களும் இடம் பெற்றிருப்பதும் ஆவணங்கள் மூலம் தெரிய வந்தள்ளது . இந்த ஆவணங்களை தேர்தல் ஆணையத்திடம் ஆதாரமாக வழங்க வருமான வரித்துறையின் திட்டமிட்டுள்ளனர் . இதையடுத்து ஆர் . கே . நகரில் தேர்தல் நடத்தலாமா அல்லது ஒத்தி வைக்கலாமா அல்லது தினகரனை தகுதி இழப்பு செய்யலாமா என்பது குறித்து தேர்தல் ஆணையம் முடிவு செய்யும் என எதிர்பார்க்கப்படுகிறது


இன்றைய பிக் பாஸ் நிகழ்ச்சிக்கான் இரண்டு பிரமோ இதுவரை வெளியாகி இருந்தது . இந்த இரண்டு பிரமோவிலும் ஐஸ்வர்யா செய்யும் அலும்பல்களால் பிக் பாஸ் வீடே களேபரமாகி இருக்கிறது . சர்வாதிகாரம் வந்த உடன் சக போட்டியாளர்களின் மீது உள்ள கடுப்பை எல்லாம் ஏகமாக காட்டி பழிவாங்கி வருகிறார் ஐஸ்வர்யா . இதனால் அவர் மீது பார்வையாளர்களுக்கு கடும் கோபம் ஏற்பட்டிருக்கிறது . பாலாஜி தலையில் குப்பையை கொட்டுவது . ரித்விகா , ஷாரிக் போன்றோரது உடைகளை நீச்சல் குளத்தில் எறிவது போன்ற அவரது நடவடைக்கைகள் பார்ப்பதற்கே எரிச்சலை ஏற்படுத்துகிறது . என புலம்புகின்றனர் பிக் பாஸ் ரசிகர்கள் . இந்நிலையில் இன்றைய பிரமோவில் அவர் சென்றாயனிடம் மிகவும் திமிராகவும் , விடாப்பிடியாகவும் , சண்டையிடுவது போன்ற காட்சிகள் வேறு இடம் பெற்றிருந்தது . மேலும் அவர் சென்றாயனை தொடர்ந்து வெறுப்பேற்றியதுடன் நாய் என்றும் திட்டி இருக்கிறார் . இதனால் கோபத்தில் வெடிக்கிறார் சென்றாயன் . இது போக தற்போது வெளியாகி இருக்கும் லேட்டஸ்ட் பிரமோவில் ஷாரிக் மற்றும் மும்தாஜ் இடையே மீண்டும் மோதல் ஏற்பட்டிருக்கிறது . இதில் ஷாரிக் மும்தாஜிற்கு லிப்ஸ்டிக் போட்டு விட முயற்சி செய்கிறார் . இது போன்ற செயல்களால் கடுப்பான மும்தாஜ் கோபப்படுகிறார் . தொடர்ந்து அவருக்கு லிப்ஸ்டிக் போட்டுவிட முயல்கிறார் ஷாரிக் . இதில் மும்தாஜுக்கும் ஷாரிக்கிற்கும் சண்டை வலுக்கிறது . இதனிடையே ஐஸ்வர்யா வேறு யாரும் யாரையும் தாக்கி கொள்ளாதீர்கள் என ஆக்ரோஷமாக கத்துகிறார் . ஐஸ்வர்யாவின் முகத்தில் கொந்தளிக்கும் கோபத்தை பார்க்கும் போது அவர் சரியான மனநிலையில் இல்லையோ , என்று கூட தோன்றுகிறது . பிக் பாஸ் வீட்டிற்குள் வந்தாலே இப்படி தான் ஆகிடுவாங்க போல என பிக் பாஸ் ரசிகர்களை கலங்கடித்திருக்கிறது இந்த பிரமோ .


‘லிட்டில் சூப்பர் ஸ்டார்’ என்ற பட்டத்தோடு சூப்பர் ஸ்டார் ரஜினியை நோக்கி முன்னேறிக் கொண்டிருந்த சிம்பு , போகிற போக்கில் வாரிசு நாற்காலிக்கும் சேர்த்து குறி வைத்ததை அவரே மறந்தாலும் மற்றவர்கள் யாரும் மறப்பதற்கில்லை . எல்லா தகுதியும் இருந்தும் , பொல்லாத கொடுங்குணத்தால் வாய்ப்பை தவற விட்ட சிம்புவுக்கு , காலம் தந்த புத்திமதி கொஞ்ச நஞ்சமல்ல . ஆனால் நடுவில் நுழைந்து , நிஜ வாரிசாக மாறிவிட்ட தனுஷ் இன்று இருக்கிற இடத்தை தக்க வைத்துக் கொண்டதுடன் , அடுத்தடுத்து பறந்து கொண்டேயிருக்கிறார் . அதை ஒரு புன் முறுவலோடு அதை ரசித்துக் கொண்டேயிருக்கிறார் ரஜினி . அவ்வப்போது தங்களது படங்களில் ஒருவரை ஒருவர் மாற்றி மாற்றி தாக்குதல் டயாக்குக்குகளை அவிழ்த்து வந்தனர் . சும்மா விடுவார்களா இருவரது ரசிகர்களும் . . . சமூக வலைதளங்களில் பிராண்டிக் கொள்வது வாடிக்கையாகத் தொடர்கிறது . இப்போது தனுஷ் நடித்து விரைவில் வெளிவரவிருக்கும் மாரி - 2 படத்தில் ஒரு டயலாக் . ‘நான் கெட்டவனுக்கே கெட்டவன்டா . . . ’ என்பார் தனுஷ் . இதை கேட்ட சிம்பு ரசிகர்கள் , ‘அண்ணே . . . அவரு உங்களைதான் சொல்றார்’ என்று சிம்புவிடம் புலம்புகிறார்களாம் . கெட்டவன் என்ற படத்தையே சிம்பு டிராப் செய்துவிட்டார் . இருப்பினும் , அந்த கெட்டவன் டைட்டிலை மட்டும் அவரது ரசிகர்கள் மறந்தபாடில்லை . ஆனால் நிஜத்தில் நடப்பதே வேறு . தனக்கு ரெட் போட்ட விஷால் மீது செம எரிச்சலில் இருக்கும் சிம்பு , மாரி - 2 பட விஷயத்தில் தனுஷும் விஷாலுக்கு எதிராக கிளம்பியதை சாதாரணமாக விடுவாரா ? இருவரும் இணைந்த கைகள் ஆகியிருக்கிறார்கள் . விரைவில் நடிகர் சங்கத்திற்கு நடக்கவிருக்கும் தேர்தலில் விஷாலுக்கு பலத்த எதிர்ப்பை காட்ட முடிவெடுத்து இருக்கிறார்களாம் .


மதுரையைத் தொடர்ந்து திருச்சி கோவை உள்ளிட்ட பல நகரங்களில் ‘சர்கார்’ படம் ரிலீஸ் செய்யப்பட்டுள்ள தியேட்டர்களை முற்றுகையிட்டு அ . தி . மு . க . வினர் போராட்டம் நடத்தி வருகின்றனர் . இந்த போராட்டங்களுக்கு ஆதரவாக பலத்த போலிஸ் பாதுகாப்புகளும் தரப்பட்டிருப்பது குறிப்பிடத்தக்கது . இப்போராட்டங்களின் போது தியேட்டர்களில் இருக்கும் விஜய் பேனர்களைக் கிழித்து ‘துரோகி விஜய் ஒழிக . இயக்குநர் முருகதாஸை கைது செய்க’ என்ற கோஷங்களும் எழுப்பபடுகின்றன . இரு தினங்களாகவே அ . தி . மு . க . வின் பெரும்பாலான அமைச்சர்கள் ‘சர்கார்’ படம் குறித்து கடுமையாக விமர்சித்து வருகின்றனர் . அத்தனை பேர் குரலிலும் ஒற்றுமையாக இருக்கும் விஷயங்கள் இவைதான் . 1 . விஜய் ஒரு சந்தர்ப்பவாதி . பணம் சம்பாதிப்பதற்காக சினிமாவில் கொள்கையற்று அரசியல் பேசுகிறார் . 2 . இயக்குநர் ஏ . ஆர் . முருகதாஸ் சன் . டி . வி . மற்றும் தி . மு . க . வின் சூழ்ச்சிக்கு பலியாகி ஜெயலலிதாவின் பெயரை களங்கப்படுத்தியிருக்கிறார் . 3 . இலவசங்கள் மக்களுக்கு இன்றியமையாதவை . அவற்றை எரிக்கும் காட்சிகளை படத்தில் வைத்ததன் மூலம் முருகதாஸ் மக்கள் மத்தியில் வன்முறையைத் தூண்டியிருக்கிறார் . 4 . படத்தைத் தயாரித்தவர்கள் , நடிகர் விஜய் , இயக்குநர் முருகதாஸ் உட்பட அனைவரும் கோழைகள் . ஜெயலலிதா உயிரோடு இருந்திருந்தால் அவர்களுக்கு இப்படத்தை தயாரிக்கும் துணிச்சல் இருந்திருக்குமா ? அமைச்சர்களின் குரல்கள் மேலும் மேலும் அதிகரித்து வந்த நிலையில் இன்று மதுரையில் அ . தி . மு . க . எம் . எல் . ஏ . ராஜன் செல்லப்பா தலைமையில் நடந்த தியேட்டர் முற்றுகைப் போராட்டத்தால் சினிப்ரியா , மினிப்ரியா , சுகப்ரியா தியேட்டர்களின் மதியக் காட்சிகள் ரத்து செய்யப்பட்டன . தற்போது இதே வகையன போராட்டங்கள் கோவை , திருச்சி உள்ளிட்ட மற்ற நகரங்களுக்கும் பரவிவரும் நிலையில் எந்த நேரத்திலும் தமிழகம் முழுமைக்குமான காட்சிகள் ரத்தானாலும் ஆச்சர்யப்படுவதற்கில்லை .


மூன்று தினங்களுக்கு முன்பு , ஜெயலலிதாவின் கதையை எங்கள் இயக்குநர் லிங்குசாமி இயக்குவார் . அதில் சசிகலா , நடராஜன் பாத்திரங்கள் முக்கியத்துவம் பெறும் என்று ஜெயானந்த் திவாகரன் அறிவித்ததை ஒட்டி , அதில் ஜெயலலிதா நயன்தாரா நடிக்கவிருக்கிறார் என்பது துவங்கி ஏகப்பட்ட யூகச்செய்திகள் நடமாடின . ஆனால் இந்த நிமிடம் வரை அச்செய்திக்கு எந்த ஒரு ரியாக்ஷனும் தராமல் ஒரு வகையான கள்ள மவுனம் காத்துவருகிறார் லிங்கு . இதுகுறித்து அவரிடமிருந்து ஒழுங்காய் சம்பளம் வராத அவரது உதவியாளர்கள் வட்டாரத்தில் விசார்த்தபோது , வந்த தகவல் உண்மைதான் . ஆனால் அரசியலில் தினகரன் கை ஓங்கும்வரை இதை வெளியே அறிவித்து யாருடைய பகையையும் லிங்கு சார் பங்கு போட்டுக்கொள்ளவிரும்பவில்லை என்கிறார்கள் . வெளியே பகட்டாக காணப்படும் லிங்கு சிலபல ஆண்டுகளாகவே பெரும் கடனாளியாகத்தான் காலம் கழிக்கிறார் . மதுரை அன்பு உட்பட்டோருக்கு மாதாமாதம் அவர் கட்டும் வட்டியில் ஒவ்வொரு மாதமும் ஒரு சின்ன பட்ஜெட் படமே எடுத்துவிடமுடியுமாம் . வாராது வந்த மாmoneyபோல் வந்த இந்த புராஜக்டின் ரிஸ்க்கையும் மீறி லிங்கு இதை ஒத்துக்கொண்டதே தனது பெருங்கடனை அடைக்கத்தானாம் . ‘சார் கைக்கு பொட்டி வந்துருச்சின்னு எங்களுக்குத் தெரியும் . ஆனா அது வந்து சேர்ந்ததுக்கான ஆனந்தம் அவர் முகத்துல தென்படவே இல்லை’ என்கிறார்கள் திருப்பதி பிரதர்ஸின் ஒன்றுவிட்ட பிரதர்ஸ் .


உடல்நலக் குறைவு காரணமாக சென்னை அப்போலோ மருத்துவமனையில் கடந்த வருடம் டிசம்பர் 5 ஆம் தேதி காலமானார் . அவரின் மறைவுக்குப் பிறகு தமிழக அரசியலில் பல்வேறு திருப்பங்கள் நிகழ்ந்து வருகின்றன . அரசியல் திருப்பங்கள் மட்டுமல்லாது பல்வேறு குழப்பங்களும் நிலவி வருகின்றன . ஜெயலலிதாவின் மறைவுக்குப் பிறகு காலியாக இருந்த சென்னை , ஆர் . கே . நகர் சட்டமன்ற தொகுதிக்கு , ஏற்கனவே தேர்தல் வேலைகள் நடைபெற்று வந்த நிலையில் பணப்பட்டுவாடா காரணமாக திடீர் என்று தேர்தல் ஆணையத்தால் ரத்து செய்யப்பட்டது . இந்த நிலையில் , இரண்டு அணிகளாக பிளவு பட்டிருந்த அதிமுக அணிகள் பன்னீர் - எடப்பாடி அணிகள் இணைந்தன . இதனால் டிடிவி தினகரன் தனித்து விடப்பட்டார் . இந்த நிலையில் , ஆர் . கே . நகர் தொகுதிக்கு இடைத்தேர்தல் அறிவிக்கப்பட்டு இன்று தேர்தல் வாக்குப்பதிவு நடைபெற்று வருகிறது . இன்று காலை 8 மணிக்கு துவங்கிய விறுவிறுப்பாக நடைபெற்று வருகிறது . கடந்த சில வருடங்களாக , இந்தியாவையே உலுக்கி வந்த 2ஜி அலைக்கற்றை வழக்கில் , இன்று தீர்ப்பு வழங்கப்பட்டுள்ளது . திமுகவின் ஆ . ராசா மத்திய அமைச்சராக இருந்தபோது , 2ஜி ஸ்பெக்ட்ரம் ஒதுக்கீடு செய்வதில் முறைகேடு நடந்ததாக , மத்திய கணக்கு தணிக்கை அதிகாரியின் அறிக்கையில் தெரிவிக்கப்பட்டது . இந்த ஒதுக்கீட்டால் , அரசுக்கு 1.76 லட்சம் கோடி ரூபாய் இழப்பு ஏற்பட்டதாகவும் கூறப்ட்டது . இந்த நிலையில் , குற்றம்சாட்டப்பட்டவர்கள் மீது ஆதாரங்கள் நிரூபிக்கப்படாததால் , ஆ . ராசா , கனிமொழி உள்ளிட்ட 14 பேரையும் விடுவிப்பதாக சிபிஐ நீதிமன்றம் தீர்ப்பளித்தது . ஆர் . கே . நகரில் நடைபெற்று வரும் வாக்குப்பதிவு நடைபெற்று வருகிறது . இந்த தேர்தலில் அதிமுகவின் மதுசூதனன் , திமுகவின் மருதுகணேஷ் , சுயேட்சை வேட்பாளர் டிடிவி தினகரன் ஆகியோரிடையே கடும் போட்டி நிலவி வருகிறது . கடந்த சில தினங்களுக்கு முன்பாக ஆர . கே . நகர் தொகுதி குறித்து பல்வேறு கருத்து கணிப்புகள் வந்த வண்ணம் இருந்தன . இந்த கருத்து கணிப்புகளில் தினகரனுக்கு ஆதரவு அதிகமாக இருப்பதாக கூறப்பட்டுவந்தது . கடந்த இரு தினங்களுக்கு முன்பாக அதிமுகவுக்கு சாதகமாக கருத்து கணிப்புகள் வெளியாகின . இந்த நிலையில் இன்று 2ஜி வழக்கில் தீர்ப்பு வெளியிடப்பட்டுள்ளது . இதில் திமுகவின் ஆ . ராசா , கனிமொழி எம் . பி . ஆகியோர் விடுவிக்கப்பட்டுள்ளனர் . இந்த தீர்ப்பால் , திமுக உற்சாகமடைந்துள்ளது . தீர்ப்பு குறித்து திமுக தலைவர் கருணாநிதி , அநீதி வீழும் , அறம் வெல்லும் என்று கூறியுள்ளார் . கருணாநிதி கையெழுத்திட்ட அந்த வசனம் , வலைத்தளங்களில் வைரலாக பரவி வருகிறது . தி . மு . க - வுக்கு இனி எல்லாமே வெற்றிதான் என்று துரைமுருகனும் , தி . மு . க செயல் தலைவர் மு . க . ஸ்டாலின் , எங்களை அவமானப்படுத்தி அழிக்க வேண்டும் என்று திட்டமிட்டு போடப்பட்ட வழக்குதான் 2ஜி வழக்கு . இந்த வழக்கில் பெரிய அளவில் சித்திரித்து , பொய் கணக்கைக் காட்டி திரித்தார்கள் . தற்போது தி . மு . க மீதான களங்கம் நீங்கிவிட்டது என்று கூறியிருந்தார் . தற்போது ஆர் . கே . நகரில் வாக்குப்பதிவு நடைபெற்று வரும் நிலையில் , 2ஜி வழக்கின் தீர்ப்பு வெளியாகி உள்ளது . ஏற்கனவே , 2ஜி வழக்கில் திமுகவுக்கு சாதகமாக தீர்ப்பு வெளியானால் , அது ஆர் . கே . நகரில் எதிரொலிக்கும் என்று கூறப்பட்டது . அதாவது , தீர்ப்பு திமுகவுக்கு சாதகமாகவோ , அல்லது பாதகமாகவோ வெளியானால் ஆர் . கே . நகர் இடைத்தேர்தலில் எதிரொலிக்கும் என்று பரவலாக பேசப்பட்டு வந்தது . இந்த நிலையில் , 2ஜி வழக்கில் தீர்ப்பு திமுகவுக்கு சாதகமாக வழங்கப்பட்டுள்ள நிலையில் , ஆர் . கே . நகர் தொகுதி மக்களின் தீர்ப்பு என்னவாக இருக்கும் . . . ? தமிழகத்தில் அடுத்து அரசியல் மாற்றங்கள் என்னென்ன நிகழும் ? என்பதை பொறுத்திருந்து பார்ப்போம் . . . ! அரசியல் வரலாற்றில் இந்த நாள் மிக முக்கியமான நாள் என்றே கூறப்படுகிறது . தமிழகம் அடுத்தடுத்து இன்னும் பல்வேறு பரபரப்புகளை சந்திக்கும் என்பதில் சந்தேகம் இல்லை . . . ! திமுகவின் அடுத்த நகர்வு வெற்றிப்பாதையை நோக்கித்தான் என்று திமுக தலைவர்கள் கூறி வரும் நிலையில் , திமுகவின் அடுத்த செயல்பாடு என்னவாக இருக்கும் ? பொறுத்திருந்து பார்ப்போம் . . . !


டெல்லியில் நடைபெற்ற ஐபிஎல் கிரிக்கெட் போட்டியில் சென்னை சூப்பர் கிங்ஸ் அணியை 34 ரன்கள் வித்தியாசத்தில் டெல்லி டேர் டெவில்ஸ் அணி வீழ்த்தி வெற்றி பெற்றது . ஐபிஎல் தொடரின் 52 - வது லீக் ஆட்டம் டெல்லி பெரோஸ் ஷா கோட்லா மைதானத்தில் நடைபெற்றது . இதில் டெல்லி டேர்டெவில்ஸ் - சென்னை சூப்பர் கிங்ஸ் அணிகள் பலப்பரீட்சை நடத்தின சென்னை சூப்பர் கிங்ஸ் கேப்டன் எம்எஸ் டோனி டாஸ் வென்று பந்து வீச்சு தேர்வு செய்தார் . அதன்படி டெல்லி டேர்டெவில்ஸ் அணியின் ப்ரித்வி ஷா , ஷ்ரேயாஸ் அய்யர் தொடக்க வீரர்களாக களம் இறங்கினார்கள் . ப்ரித்வி ஷா 17 ரன்களும் , ஷ்ரேயாஸ் அய்யர் 19 ரன்களும் எடுத்து ஆட்டமிழந்தனர் . இதைத் தொடர்ந்து அதிரடி ஆட்டத்தில் ஈடுபட்ட ரிஷப் பந்த் 26 பந்தில் 3 பவுண்டரி , 2 சிக்சருடன் 38 ரன்கள் எடுத்து ஆட்டமிழந்தார் . ஷ்ரேயாஸ் அய்யர் , பந்த் இருவரையும் ஒரே ஓவரில் லுங்கி நிகிடி வீழ்த்தினார் . அதன்பின் வந்த கிளென் மேக்ஸ்வெல் 5 ரன்னிலும் , அபிஷோக் ஷர்மா 2 ரன்னிலும் அடுத்தடுத்து ஆட்டமிழக்க டெல்லி அணியின் ஸ்கோர் அப்படியே படுத்தது . அதன்பின் வந்த விஜய் சங்கர் , எச் . பட்டேல் தாக்குப்பிடித்து ஓரளவிற்கு ரன்கள் அடிக்க டெல்லி டேர்டெவில்ஸ் 20 ஓவரில் 5 விக்கெட் இழப்பிற்கு 162 ரன்கள் எடுத்தது . இதையடுத்து 163 ரன்கள் எடுத்தால் வெற்றி என்ற இலக்குடன் சென்னை அணி பேட்டிங் செய்தது . சென்னை அணியின் தொடக்க ஆட்டக்காரர்களாக வாட்சன் , ராயுடு ஆகியோர் களமிறங்கினர் . இருவரும் நிதானமாக விளையாடினர் . இதனால் 5 ஓவர்கள் முடிவில் சென்னை அணி 22 ரன்கள் மட்டுமே எடுத்தது . 6 - வது ஓவரை அவேஷ் கான் வீசினார் . அந்த ஓவரில் ராயுடு 3 சிக்ஸர் மற்றும் ஒரு பவுண்டரி உட்பட 22 ரன்கள் எடுத்தார் . நிதானமாக விளையாடிய வாட்சன் , அமித் மிஷ்ரா வீசிய 7 - வது ஓவரின் 5 - வது பந்தில் ஆட்டமிழந்தார் . அவரைத்தொடர்ந்து களமிறங்கிய ரெய்னாவுக்கு முதல் பந்திலேயே கேட்ச் மிஸ் செய்யப்பட்டது . தொடர்ந்து சிறப்பாக விளையாடிய ராயுடு 28 பந்தில் அரைசதம் அடித்தார் . இதில் 4 பவுண்டரிகளும் , 4 சிக்ஸர்களும் அடங்கும் . அரைசதம் அடித்த அடுத்த பந்திலேயே ராயுடு ஆட்டமிழந்தார் . அவரைத்தொடர்ந்து கேப்டன் டோனி களமிறங்கினார் . சென்னை அணி 10 ஓவர்கள் முடிவில் 2 விக்கெட் இழப்பிற்கு 76 ரன்கள் எடுத்தது . டோனி , ரெய்னா இருவரும் நிதானமாக விளையாடினர் . 14 - வது ஓவரை டெல்லி அணியின் சந்தீப் லமிசானே வீசினார் . அந்த ஓவரின் முதல் பந்திலேயே ரெய்னா ஆட்டமிழந்தார் . அதன்பின் சாம் பில்லிங்ஸ் களமிறங்கினார் . அமித் மிஷ்ரா வீசிய 15 - வது ஓவரின் 3 - வது பந்தில் பில்லிங்ஸ் ஆட்டமிழந்தார் . 15 ஓவர்கள் முடிவில் சென்னை அணி 4 விக்கெட் இழப்பிற்கு 94 ரன்கள் எடுத்தது . 18 - வது ஓவரை போல்ட் வீசினார் . அந்த ஒவரின் கடைசி பந்தில் டோனி ஆட்டமிழந்தார் . அவர் 23 பந்தில் 17 ரன்கள் எடுத்தார் . அவரைத்தொடர்ந்து பிராவோ களமிறங்கினார் . அவர் போல்ட் வீசிய 20 - வது ஓவரின் 2 - வது பந்தில் ஆட்டமிழந்தார் . சென்னை அணி 20 ஓவர்கள் முடிவில் 6 விக்கெட் இழப்பிற்கு 128 ரன்கள் எடுத்தது . இதன்மூலம் டெல்லி அணி 34 ரன்கள் வித்தியாசத்தில் வெற்றி பெற்றது . டெல்லி அணியின் ஹர்சல் பட்டேல் ஆட்டநாயகன் விருது பெற்றார் .